Svaki stoti veruje u pravosuđe\nBEOGRAD - Od 20 - 25. oktobra 2001. godine beogradski Centar za marketing istraživanja 'Marten Board Internacional' (licencni partner British Market Research Bureau iz Londona) u saradnji sa dnevnikom 'Blic' sproveo je ispitivanje javnog mnjenja s ciljem da utvrdi stavove građana o srpskom pravosuđu. Istraživanje je obavljeno na slučajnom stratifikovanom uzorku od 505 ispitanika, punoletnih građana Srbije (bez Kosova i Metohije).\n1. Utvrditi stepen poverenja građana u rad pravosudnih organa; 2. Ispitivanje mišljenja građana o trenutnom stepenu nezavisnosti sudstva od uticaja političkih centara moći u poređenju sa stanjem pre 5. oktobra prošle godine; 3. Ispitivanje stavova građana o stepenu prisutnosti mita u radu pravosudnih organa; 4. Utvrđivanje reformističkog opredeljenja građana u odnosu na pravosuđe.\n1. Poverenje građana Srbije u pravosudne organe je dosta nisko: tek jedan odsto građana ima potpuno poverenje u rad pravosudnih organa, samo sedam odsto ima veliko poverenje, dok čitavih 20 odsto ispitanih nema nimalo poverenja. Osrednji stepen poverenja iskazalo je najviše ispitanika, njih 42 odsto, dok jedna četvrtina ili 24 odsto građana ima malo poverenja u sud. Navedeni procenti su u velikoj meri u saglasnosti sa rezultatima ranijih istraživanja poverenja građana u javne institucije (prema rezultatima Centra za marketing istraživanja 'Marten Board International', u januaru i junu 2001. godine sudstvo je bilo na samom začelju liste javnih ustanova prema iskazanom poverenju građana SRJ - jedino je Vlada Crne Gore u još manjoj meri očuvala poverenje građanstva.\n2. Nezavisnost sudstva u odnosu na politiku još uvek nije postala tekovina našeg društveno-političkog života. Promena vlasti 5. oktobra prošle godine, čini se, nije bila dovoljno snažna inicijalna kapisla koja bi omogućila pravosudnim organima da svoju delatnost obavljaju van sfere uticaja političkih centara moći. Naime, gotovo dve trećine ili 60 odsto ispitanika smatra da je stanje po ovom pitanju ili ostalo isto ili je još gore (44 odsto je izjavilo da je sudstvo u podjednakoj meri zavisno od politike u odnosu na period pre 5. oktobra, dok 16 odsto građana misli da je sudstvo u svom radu još manje nezavisno). Nešto više od jedne četvrtine ili 27 odsto ispitanika je na stanovištu da su se pozitivne promene ipak desile, tj. da je sudstvo u svom radu u većoj meri nezavisno nego pre 5. oktobra.\n3. Kada je reč o stepenu prisutnosti mita u radu pravosudnih organa, najveći deo ili trećina građana smatra da je uzimanje mita u velikoj meri prisutno u radu sudstva, 29 odsto misli da ga ima u osrednjoj meri, dok je samo osam odsto reklo da je ono prisutno u maloj meri. Tek jedan procenat građana je stava da mito nije nimalo prisutno u radu pravosuđa Srbije.\n4. Na pitanje koje od ponuđenih reformi treba izvršiti (ponuđeni vidovi reformi: kadrovska, organizaciona, tehničko-tehnološka i reforma zakonodavstva) u radu pravosudnih organa Republike Srbije, 23 odsto ispitanika je odgovorilo da treba izvršiti sve koje su navedene. Preko dve trećine ili 69 odsto ispitanika se izjasnilo za jednu ili više navedenih reformi. Ni jedan jedini ispitanik nije rekao da reforme nisu potrebne. Drugim rečima, svest o neophodnosti reforme republičkog pravosudnog sistema je gotovo u potpunosti raširena kod naših građana. Takođe, činjenica da 23 odsto ispitanika prihvata sve navedene reforme ukazuje na to da jedna četvrtina naših građana zahteva totalnu a ne parcijalnu promenu načina rada i funkcionisanja srpskog pravosuđa.\nReforma u sudstvu, koju građani Srbije u najvećem obimu podržavaju, jeste reforma zakonodavstva za koju je 62 odsto ispitanika reklo da je treba izvršiti. Sledeća po značajnosti jeste kadrovska, koju podržava 59 odsto građana. Slede organizaciona reforma (55 odsto) i tehničko-tehnološka reforma za koju se izjasnila trećina građana Republike Srbije.


Ujedinjeni za očuvanje Planete - Radio televizija Pančevo\nOd sutra vakcinacija samo uz poziv eUprave sa…\nZdrave navike u ishrani dece\nDa li velika potražnja diktira cene nekretnina u…\nDo sada 8270 vakcinisanih građana, od početka epidemije…\nHitna pomoć: Smanjen broj ambulantnih pregleda i poziva…\nUjedinjeni za očuvanje Planete\n22. aprila 2019. 22. aprila 2019. 0597\nU Pančevu je danas obeležen Dan planete zemlje na Tamiškom keju kod Crvenog magacina gde su trojica učenika Elektrotehničke škole posadila svoje sadnice. JKP “Zelenilo” je obezbedilo sadnice, a događaju je prisustvovao i Nemanja Rotar član gradskog veća.\nVeljko Cukanić , Marko Milovanov i Marko Bojat su učenici Elektrotehničke škole “Nikola Tesla” koji su osvojili drugu nagradu na republičkom takmičenju iz fizike. Oni su pokazali da imaju razvijenu ekološku svest i veoma su ponosnu što su mogli da posade sadnice u svom gradu.\nJKP “Zelenilo” je obezbedilo sadnice za ovaj događaj, a njemu je prisustvovao i Nemanja Rotar, član Gradskog veća zadužen za kulturu i omladinu koji je istako da su sadnice simbol života i da treba više pažnje da obraćamo na planetu.\nDan planete Zemlje ustanovljen je 1970. gdine u Americi, nakon ekološke akcije, a obeležava se širom sveta od 1992. godine kada je na Konferenciji UN o životnoj sredini u Brazilu ustanovljen dugoročni Program za promociju održivog razvoja.\nGrad Pančevo, Kancelarija za mlade aktivno obeležava ovaj dan, jer pored sadnica koje su posađene, u osnovnim i srednjim školama deca su sa roditeljima sređivala školska dvorište i okolinu škola.\nMiloš Stefanović prvi u državi na takmičenju iz multimedije\nViše od 20 poslodavaca nudi oko 100 radnih mesta u Alibunaru\nMaloletnička trudnoća – tabu tema\nNikoleta Dragaš 26. decembra 2019. 26. decembra 2019.\nAnalitičar Dejan Vuk Stanković : Južni Banat u fokusu razvojne politike predsednika Vučića i Vlade Srbije\nMica Milakov 11. februara 2019. 11. februara 2019.\nMica Milakov 9. decembra 2018. 11. decembra 2018.


25.06.2017 u 21:31\nPristupačnija cena leka ne znači lošiji kvalitet\nŠirom Evrope, tokom proteklih godina, sprovedeno je niz reformi usmerenih na umanjenje troškova ili preusmeravanje resursa ka najvažnijim oblastima zdravstvene zaštite. I srpsko zdravstvo muči isto pitanje – kako ograničiti rashode, a u isto vreme održati kvalitet zdravstvene zaštite i dostupnost kvalitetnih lekova? Jedan od oslonaca za stabilno funkcionisanje sistema svakako je domaća farmaceutska industrija. Zahvaljujući domaćim proizvođačima lekova, osigurano je redovno snabdevanje tržišta, a građani Srbije leče se kvalitetnim generičkim lekovima, onim istim kojima se leče i pacijenti u visokorazvijenim zemljama Evrope, kaže dr Olivera\nNovi gazda „Hemofarma” neće otpuštati radnike\nVršac – Nemačka „Štada” i „Hemofarm”, kao njen važan deo, nalaze se na pragu novog poglavlja u svom razvoju. Baš kao i pre deset godina kada je „Štada” preuzela „Hemofarm”, uskoro bi dva investiciona fonda „Bain kapital” i „Cinvena” trebalo da preuzmu akcije „Štade” vredne 5,31 milijardu evra. Ono što je najvažnije nova vlasnička struktura ni na koji način neće promeniti sudbinu zaposlenih, jer se budući gazda obavezao da u naredne četiri godine neće otpuštati zaposlene. Ovakva odluka doneta je posle dugih pregovara, ali i uz saglasnost Upravnog i Nadzornog odbora „Štade”. Reč je o fondovima koji imaju višedecenijska iskustva u zdravstvu i farmaciji.\n19.04.2017 u 23:52\nVRŠAC – Nemačka farmaceutska grupa Štada, u sklopu koje posluje Hemofarm, prihvatila je ponudu dva investiciona fonda, Bejn kepitala i Sinvena, za preuzimanje akcija u vrednosti od 5,31 milijardi evra, izjavio je danas generalni direktor i predsednik Upravnog odbora Štada grupe, Matijas Videnfels. „Mi kao jedna multinacionalna kompanija smo uspeli da postignemo dogovor sa dva privatna investiciona fonda. Imali smo veoma naporne i teške pregovore koji su dugo trajali, i nije bilo samo dva fonda, već je bilo četiri kompanije sa kojima smo pregovarali”, izjavio je Videnfels na zajedničkoj konferenciji za novinare sa generalnim direktorom Hemofarma Ronaldom Zeligerom u sedištu Hemofarma u Vršcu. Videndfels je, kako kaže, došao u Vršac da zaposlenima prenese tri poruke, a njegov razgovor\n03.11.2016 u 18:00\nJedan antibiotik na intenzivnoj nezi, hirurški konac samo za hitne operacije\nSindikat lekara i farmaceuta Srbije (SLFS) zakazao je za sutra u 11 časova protest ispred zgrade Vlade Srbije. Kako navode organizatori, razlog su nezadovoljstvo uslovima u kojima leče pacijente, niske plate i manjak lekara. Dr Rade Panić, predsednik SLFS na juče održanoj konferenciji za novinare najavio je da će na protestu zatražiti da ih primi premijer Vučić, kako bi mu predočili goruće probleme u zdravstvu koje mu, kako je kazao, ministri ne prenose. Pre tačno mesec dana, 4. oktobra, članovi ovog sindikata poručili su da će na probleme u zdravstvu ukazivati na konferencijama za novinare svake nedelje, a da izlazak na ulice „nije u prvom planu”. Međutim, posle četiri takva istupanja u javnosti, ipak su se odlučili za protestno okupljanje. Dr Panić tvrdi da su poslali nekoliko\n25.09.2016 u 09:00\nKo je kupio „Ivančić i sinove”\nIako je u ovdašnjoj javnosti odjeknula vest da je „Hemofarm” kupio firmu „Ivančić i sinovi” njen formalni vlasnik zapravo je neko drugi. Ova mala farmaceutska kuća, prema podacima Agencije za privredne registre, u vlasništvu je preduzeća „BBO farmaceutikal divelopment” („BBO Pharmaceutical Development”), čiji je osnivač kiparska firma „Barfi enterprajzes limited” („Barfi enterprises limited”) sa sedištem u Nikoziji, koja postoji od 9. oktobra 2015. godine. Nameće se pitanje u kakvoj je zapravo vezi „Hemofarm” sa firmom „Ivančić i sinovi” budući da nema vlasnički udeo. „Hemofarm”, koji je u vlasništvu nemačke „Štade”, objavio je 22. avgusta da je kupio imovinu „Ivančića”. U pisanim odgovorima na naša pitanja predstavnici ove kompanije potvrdili su da nemaju vlasnički udeo u\n14.09.2016 u 23:02\nMonsanto prihvatio da ga Bajer preuzme za 66 milijardi dolara\nAmerički proizvođač genetski modifikovanog semena „Monsanto” prihvatio je ponudu za preuzimanje, od nemačkog farmaceutskog diva „Bajera”, za 128 dolara po akciji, preneo je juče Bi-Bi-Si. Ukoliko do ovog spajanja dođe, kako se očekuje, svet će dobiti najveću kompaniju u sektoru proizvodnje semena i pesticida, vrednu 66 milijardi dolara. Ova vest je najviše zabrinula protivnike GM hrane u Evropi koji se, opravdano, plaše većeg uticaja „Monsanta” na evropskom kontinentu koji se do sada uspešno branio. O ponudi se, inače, govorilo mesecima unazad. Američki gigant je prvu ponudu nazvao čak pokušajem neprijateljskog preuzimanja, ali su se stvari očigledno promenile posle četvrte korekcije cene akcija koja je sa prvobitnih 122 stigla do 128, koliko je „Bajer” na kraju ponudio da plati. I dok\nZašto se lečimo loše i pet godina živimo kraće\nOd svih para koje se sliju u kasu Republičkog fonda za zdravstveno osiguranje za lekove je namenjeno manje od četvrtine. Ubedljivo najveći deo „pojedu” plate zaposlenih u zdravstvu, a slede troškovi za struju, grejanje zdravstvenih ustanova, troškovi nadoknade bolovanja i drugi izdaci. Prema podacima koje je RFZO dostavio „Politici”, u 2015. godini učešće lekova u strukturi rashoda bilo je 22,37 odsto. Na listi lekova koje se izdaju na recept trenutno je 1.244 različita leka, od čega su 926 generički lekovi – medikamenti, kojima je istekla patentna zaštita, zbog čega su i daleko jevtiniji od inovativnih, najsavremenijih terapija. Nedostatak savremenih terapija, uz visok stepen korupcije, velika neefikasnost zdravstvenog sistema i činjenica da pacijenti za lečenje moraju da izdvoje\n21.06.2016 u 11:00\nFarmaceutske kompanije otkrivaju lekare koje sponzorišu\nKoliko novca je 17 najjačih i najpoznatijih svetskih farmaceutskih kompanija u 2015. godini dalo bolnicama u Srbiji za kupovinu medicinskih uređaja i lekova, ali i koliko para su izdvojili da lekari borave na medicinskim kongresima u našoj zemlji i širom sveta – znaće se do kraja meseca. U narednih deset dana, do 30. juna, u okviru zajedničke kampanje, koja se istovremeno vodi u 33 evropske države, farmaceutske kompanije obavezale su se da će prvi put javno objaviti podatke o svim novčanim iznosima koji su dati zdravstvenim ustanovama u vidu donacija i grantova. Biće objavljeni i iznosi honorara koji su uplaćeni lekarima „za usluge i konsultacije”. U javnosti se već dugo priča o tihom potkupljivanju i sprezi lekara i farmaceutskih kompanija, o lekarima koji su o trošku fabrika lekova


Rakić: U utorak čvršći bedem od 70 cm, garantujemo bezbednost; Spirić: "Ozbiljna smo država" | KoSSev\nNedelja 05. februar 2017, 14:42\nUbrzo nakon što je srušen jedan, stigla je najava za gradnju drugog - "čvršćeg bedema", doduše znatno nižeg, ali šireg, ovog puta - uz saglasnost međunarodnih predstavnika. Iako nije prisustvovao današnjem rušenju, gradonačelnik Severne Mitrovice, Goran Rakić, oglasio se neposredno nakon, i to saopštenjem u kojem je naveo da će nova betonska potporna konstrukcija biti "čvršća" i da će ona "garantovati bezbednost građanima Severne Mitrovice" .\nNakon što je danas u Kosovskoj Mitrovici srušen zid visine od oko dva metra, u utorak će započeti izgradnja nove betonske potporne konstrukcije i to dva metra iznad sada već nestalog zida.\nPotpora će ovog puta biti znatno niža - 70 santimetara, ali šira - 120. Ovu informaciju potvrdio je gradonačelnik Severne Mitrovice, Goran Rakić.\n"Nova potporna konstrukcija će se ambijentalno i estetski u potpunosti uklopiti sa projektom izgradnje pešačke zone u ulici Kralja Petra I," objasnio je on u saopštenju, dodajući da su, zahvaljujući "snažnoj, stalnoj i principijelnoj podršci" predsednika Vlade Srbije, Aleksandra Vučića, za gradnju "ovog bedema", nakon napornih pregovora, ovog puta "uspeli" da dobiju "saglasnost" i relevantnih međunarodnih predstavnika.\nAleksandar Spirić: "Dobra politika Vlade Srbije, ozbiljna smo država"\nPohvale politici iz Beograda, u vezi sa rešavanjem pitanja rušenja zida, stigle su i od opštinskog rukovodstva Kosovske Mitrovice pri sistemu Republike Srbije - Privremenog organa.\n"Dobrom politikom Vlade Republike Srbije, kao i političkih predstavnika Srba sa Kosova i Metohije, poslata je snažna poruka da smo ozbiljna država, koja nije dozvolila da Srbi na Severu KiM, ili bilo gde drugde na Kosovu i Metohiji budu ugroženi," poručio je njegov predsednik, Aleksandar Spirić.\nKao i direktor Kancelarije za Kosovo i Metohiju, Marko Đurić, koji već par dana za pitanje sada već srušenog zida koristi termin "komunalno pitanje", i Spirić je takođe potvrdio njegovu tvrdnju:\n"Potporni zid koji je trebalo da bude obično komunalno pitanje, prerastao je u pokušaj da se situacija destabilizuje i da se izazovu sukobi."\nIpak, on navodi, da je sada stabilnost očuvana, a kao i njegov kolega Rakić, ističe da su građani bezbedni:\n"Rušenjem potpornog zida očuvana je stabilnost i dobijene su garancije o bezbednosti građana na severu Kosova i Metohije, što predstavlja garanciju o nemogućnosti povlačenja jednostranih poteza Prištine. Ove okolnosti nas samo osnažuju u borbi za građenje nove političke atmosfere i boljih uslova u stvaranju stabilne i prosperitetne budućnosti."\nGaleriju fotografija sa današnjeg rušenja zida pogledajte OVDE, a šta građani kažu čitajte OVDE\nVideo snimke OVDE i OVDE\nRušenje zida uz brojne medijske ekipe, u jeku tenzija, bez predstavnika lokalnih samouprava\nRušenje zida započelo je danas nešto pre podneva, u prisustvu brojnih medijskih ekipa, a bez prisustva srpskih zvaničnika. Skupština opštine Severna Mitrovica prethodno je juče na hitnoj sednici jednoglasno usvojila odluku o "uređenju prostora oko glavnog gradskog mosta", kako je to predstavljeno sa srpske strane, odnosno odluku o rušenju zida kako je to predstavljeno sa kosovske i međunarodne. Noć pre toga, kosovski ministar za životnu sredinu i prostorno planiranje, Ferat Šalja, gradonačelnik Rakić i zamenik kosovskog premijera, Branimir Stojanović, postigli su sporazum o uklanjanju zida, u prisustvu kosovskog premijera, Ise Mustafe, šefice Kancelarije Evropske unije u Prištini, Natalije Apostolove i ambasadora SAD-a, Grega Delavija.\nApostolova, koja je prisustvovala današnjem rušenju, novinarima je rekla da neće više biti zidova, a da će na mestu nekadašnjeg zida biti izgrađen "najlepši trg na celom Kosovu", istovremeno najavljujući i početak razgovora o Zajednici srpskih opština.\nO visokim tenzijama srpskih i kosovskih zvaničnika i događajima u januaru i februaru, detaljnije čitajte na našoj tematskoj stranici "Zid i Voz"


Hitno preispitati odluku o prodaji RTV Vranje\nBeta\t 9. septembra 2015. 17:50\nMinistarstvo kulture i informisanja zahteva od Agencije za privatizaciju da bez odlaganja preispita svoju odluku o privatizaciji Javnog preduzeća RTV Vranje, koju smatra neutemeljenom i pravno neodrživom.\nAgencija za privatizaciju je, umesto da prenese sav kapital bez naknade na 16 novinara i drugih zaposlenih u RTV Vranje, dve trećine kapitala te kuće vratila državnom Akcionarskom fondu radi dalje prodaje.\nU saopštenju Ministarstvo je navelo da je odmah po saznanju za spornu odluku u petak, 4. septembra zatražilo izjašnjenje Agencije za privatizaciju, kao i da izjašnjenje koje je Ministarstvo primilo 7. septembra ne sadrži zadovoljavajuće objašnjenje.\nMinistarstvo je danas uputilo novi dopis Agenciji sa jasnim pravnim tumačenjem zbog čega je takva odluka neutemeljena i pravno neodržiiva.\n“Dosledno poštovanje Zakona o javnom informisanju i medijima preduslov je za uspešan završetak medijskih reformi i usklađivanje medijske sfere sa evropskim standardima”, navelo je Ministarstvo i dodalo da, s obzirom da javni poziv za prodaju RTV Vranje nije objavljen u naznačenom roku, ne vidi nijedan razlog zašto bi se ignorisao Zakon o javnom informisanju i medijima i time zaposlenima u RTV Vranje uskratilo zakonom garantovana prava.\nU saopštenju Ministarstvo je još jednom pozvalo sve učesnike u procesu privatizacije medija da svoje odluke usklade sa zakonskim odredbama kojima se reguliše medijska sfera.\nMinistarstvo će u saradnji sa Ministarstvom privrede nastaviti da sprovodi vladinu politiku o povlačenju države iz vlasništva u medijima i neće dozvoliti nikakve izuzetke, niti da medijske reforme budu ugrožene, piše u saopštenju.\nKoalicija novinarskih i medijskih udruženja zatražila je juče od Vlade Srbije i Ministarstva kulture i informisanja da se hitno odrede prema postupku Agencije za privatizaciju kada je u pitanju RTV Vranje, navodeći da je Agencija, dajući prednost Zakonu o privatizaciji nad Zakonom o javnom informisanju i medijima, suspendovala pet godina borbe za medijsku reformu i uvođenje evropskih standarda u medijsku sferu.


DA MOZAK STANE Dva radnika u Banjaluci dobila platu po neverovatnih POLA MILIONA KM\nGotovo po pola miliona konvertibilnih maraka iznosila je februarska plata dvoje zaposlenih u Banjaluci.\nKako je za Srpskainfo potvrđeno u Poreskoj upravi Republike Srpske, oboje zaposlenih su u oblasti finansijskog poslovanja.\nNajveće lično primanje, nakon oporezivanja, je 466.783 konvertibilnih maraka (oko 250.000 evra), a drugo iznosi 459.390 KM.\nOstali podaci o primanjima su, po zakonu, tajni.\nMeđutim, kako Srpskainfo saznaje, reč je o dvojici bankara koji su u drugom mesecu, osim redovne plate, za dobro poslovanje nagrađeni i godišnjim bonusom.\nTreće najveće lično primanje tokom ove godine isplaćeno je u oblasti nekretnina, iznajmljivanja i poslovnih aktivnosti - tačno 61.514 KM isplaćeno je u maju.\nInače, plate u finansijskom sektoru su najviše i prosečna neto plata iznosi 1.421 marku i za 540 maraka veća je od republičke prosečne plate.\nNESLAVNI REKORDERI PO STEČAJU Radnici napokon dočekali uplatu staža i plata, neki u međuvremenu UMRLI


Polovni Agria terenski kamioni oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Specijalizovana oprema za rukovanje teretom > Terenski kamioni > Agria\nPolovna Agria terenski kamioni na prodaju\nOvde je kompletna lista polovnih Agria terenski kamioni oglasa za prodaju na Mascusu. Agria terenski kamioni oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Agria terenski kamioni u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Agria terenski kamioni i druge opreme\nOvde je kompletna lista polovnih Agria terenski kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Agria terenski kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Agria terenski kamioni.


Ustaše u Hrvatskoj nikad popularnije\nZAGREB - Ustaše u Hrvatskoj danas stoje bolje nego dok je Ante Pavelić paradirao Zagrebom, ako o tome može da se sudi po glasanju u TV emisiji "Nedeljom u dva", u kojoj je čak 58 odsto gledalaca izrazilo pozitivan stav prema NDH i ustašama, piše u najnovijem broju zagrebački nedeljnik Globus.\nViše od 17.000 gledalaca okrenulo je telefonski broj Hrvatske televizije da bi izrazilo slaganje s ustašlukom, dok ih se negativno izjasnilo 42 odsto, navodi komentator nedeljnika Jelena Lovrić, ocenjujući da prema tim rezultatima treba da se zadrži zrno skepse, ali da se ti rezultati, do sada nezabeleženi u javnoj anketi, svakako moraju uzeti na znanje.\n- Činjenica da se natpolovična većina izjasnila kao ustašofilska pokazuje razmere strašnog nasleđa Tuđmanove decenije - ocenjuje se i dodaje da je aktuelna podrška kvislinškoj i fašističkoj politici mnogo manje izraz istorijske nostalgije, a mnogo više proizvod onoga šta se u Hrvatskoj dešavalo u neposrednoj prošlosti.\n- Tuđmanova je vlast koketirala s ustašlukom i vodila njegovoj rehabilitaciji, a generacije su se formirale ni sa kakvom ili s iskrivljenom slikom o istorijskim faktima, jer se u školama nisu mogle saznati osnovne činjenice o prirodi Drugog svetskog rata, ni o tome ko su bili partizani, a ko ustaše - piše Lovrićeva.\nČitavu deceniju se naciji ispirao mozak sugestijama da su ustaše pravi i najtvrđi Hrvati i uzor rodoljublja, pa je Hrvatska vaspitala generaciju novih ustaša baš kad su oni autentični polako nestajali s istorijske scene, komentariše Globus.\n- Evropa ima svoje fašiste, ali crnokošuljaško nasleđe nigde ne pobire tako masovnu pozitivnu ocenu i po tome je Hrvatska planetarni kuriozum sa svim posledicama koje iz toga slede - ocenjuje nedeljnik.\nSfor u istoriju, Eufor(ija) u BiH\nNađeni podaci o srpskim žrtvama u Sarajevu


Kina kreira nadzvučni avion koji će revolucionalizovati komercijalna putovanja\nIstraživački tim testirao je prototip svog hipersoničnog motora, za koji se nadaju da će na kraju biti u mogućnosti da ubrza 45 metara dugačku letelicu kapaciteta do deset putnika, do neverovatnih zemaljskih brzina. Profesor Tan Huijun i njegove kolege sa Nanking Univerziteta za astronautiku i aeronautiku, u Đangsuu, kreirali su prototip motora i testirali ga u vazdušnom tunelu, preneo je South China Morning Post.\nLetelica na koju će ovi motori biti postavljani poseduje delta krila i može putovati pet puta brže od zvuka zbog svog specifičnog dizajna, a ona je bazrana na ideji Ming Han Tanga iz devedesetih godina prošlog veka, bivšeg direktora inženjeringa u NASA hipersoničnom programu. Dvodelna letelica, odnosno X-avion, koristi dva odvojena motora bez pokretnih delova na svakoj svojoj strani, što joj omogućuje olakšano prebacivanje na modove visokih brzina radi boljeg ubrzanja.\nČitav dizajn nazvan Boeing Manta X-47C nedugo nakon nastajanja potpuno je ugašen zbog visoke cene proizvodnje i pojedinih tehničkih problema. U radu objavljenom u Journal of Propulsion Technology magazinu, istraživački tim koji je stajao iza napuštenog Boeing dizajna izjavio je da razumevanje njegovih radnih mehanizama može omogućiti veoma važne smernice u razvoju hipersoničnih aviona i motora.\nNacrti originalnog dizajna deklasifikovani su početkom ove decenije, ostavljajući Huijuna i njegov tim slobodnim da stvore svoje lično izdanje. Inžinjeri su kreirali novi aerodinamičniji model kako bi savršeno odgovarao velikim visinama i brzinama. Kina se nada da će sa prvim komercijalnim letovima krenuti 2035. godine, dok će novi avioni moći da prevoze i do sto putnika do 2045. godine.\nOva zemlja nije usamljena u trci za razvoj hipersoničnih aviona, dok je prošlog jula, US Air Force objavila postojanje ugovora vrednog šezdeset miliona potpisanog sa kompanijom Hermeus, pružajući joj mogućnost da razvije i dizajnira hipersonični prototip u roku od tri godine, koji takođe može putovati brzinama od pet Maha, ali samo sa jednim motorom.


Stevandić: Uspostavljanje “Republike BiH” je antisrpsko i antiustavno djelovanje | Srpska Info\nStevandić: Uspostavljanje “Republike BiH” je antisrpsko i antiustavno djelovanje\nAutor: Srna 14.09.2019. 10:32 ➔ 10:33\nStevandić je za Večernje novosti, izjavio da je BiH sastavljena od dva entiteta i tri konstitutivna naroda, te da takav dokument SDA, kojim se pokušava nametnuti ideja “Republike BiH” i uvođenje “bosanskog” jezika, pokazuje politiku bošnjačkog Sarajeva.\n– Nigdje u Ustavu nemate definiciju Republike BiH. To je antiustavno djelovanje – rekao je Stevandić, koji je i predsjednik Srpskog kluba u parlamentu BiH.\nOn je podsjetio i da je takva deklaracija suprotna odlukama Narodne skupštine Republike Srpske i zvaničnim politikama institucija Srpske.\nU prijedlogu deklaracije, koju bi danas trebaloo da usvoji Kongres SDA, navodi se da je primarni i dugoročni cilj SDA “Republika BiH”, afirmacija “bosanskog jezika”, uspostavljanje “vrhovnog suda BiH”, reforma policije i drugo.\nTagovi: Nenad Stevandić,Republika BiH,ustav


Pjongjang odbija dijalog sa Seulom oko fabrike\nSeverna Koreja odbila je u nedelju ponudu Južne Koreje da razgovaraju o budućnosti zajedničke industrijske zone Kesong, nazivajući ponudu praznim političkim gestom.\nPjongjang je najavio povlačenje 53.000 svojih radnika i obustavljanje operacija u Kesongu, početkom nedelje.\nSeul je prošle sedmice pozvao Severnu Koreju da "dođe za pregovarački sto" kako bi bilo omogućeno funkcionisanje kompleksa koji predstavlja poslednji simbol ekonomske saradnje dva suseda na Korejskom poluostrvu i važan izvor prihoda za Severnu Koreju.\nMeđutim, Pjongjang je odbacio ponudu južnokorejskog ministra za ujedinjenje Rjo Kil-Džaea, rekavši da ona predstavlja "besmislen i lukav gest", čiji je cilj da se sakriju prave namere -a to je invazija na Severnu Koreju, prenosi AFP.\nOn je rekao da prepreku za dijalog predstavljaju zajedničke vojne vežbe Južne Koreje i njenog saveznika SAD i zahtev da Severna Koreja odustane od nuklearnih ambicija.\nTenzije su skočile posle niza apokaliptičnih pretnji Pjongjanga koje su odgovor na nove sankcije UN, uvedene Severnoj Koreji zbog lansiranja rakete dalekog dometa i treće nuklearne probe, podseća Tanjug.


Ruski „suhoj“ presreo američki špijunski avion iznad Baltika - Sputnjik Srbija\n14:56 17 Januar 2021\n17:52 19.08.2020 Preuzmite kraći link\n„Ruska sredstva za kontrolu vazdušnog prostora otkrila su 19. avgusta iznad neutralnih voda Baltičkog mora vazdušni cilj koji se približava državnoj granici Ruske Federacije. Za identifikaciju vazdušnog cilja i sprečavanje povrede državne granice u vazduh je podignut lovac Su-27 iz sastava dežurnih snaga za protivvazdušnu odbranu Baltičke flote“, navodi se u saopštenju.\nPosada ruskog aviona je sa bezbedne udaljenosti identifikovala letelicu kao strateški izviđački avion RC-135 američkih vazduhoplovnih snaga.\n„Nakon što se američki izviđački avion okrenuo od državne granice Rusije, ruski lovac se bezbedno vratio u matičnu bazu. Čitav let ruskog lovca Su-27 obavljen je strogo u skladu sa međunarodnim pravilima za korišćenje vazdušnog prostora“, dodaje se u saopštenju.\nCentar za kontrolu odbrane naglašava da američkom avionu nije bila dozvoljena povreda granice zemlje.\nBaltičko more, Su-27


Odlazna mobilnost - Univerzitet Privredna akademija u Novom Sadu\nMobilnost po pravilu odgovara oblasti i nivou upisanog studijskog programa.\nOdlazna mobilnost podrazumeva da student Univerziteta Privredna akademija u Novom Sadu kao matične ustanove ostvaruje deo studijskog programa na ustanovi primaocu u inostranstvu, nakon čega se vraća u matičnu ustanovu na kojoj dovršava upisani studijski program.\nPravo da učestvuje u odlaznoj mobilnosti ima svaki student Univerziteta Privredna akademija u Novom Sadu, odnosno fakulteta, ako ispunjava sledeće osnovne uslove:\nupisan je najmanje na drugu godinu osnovnih studija (ostvarenih najmanje 60 ESPB bodova);\nupisan je na master, specijalističke ili doktorske studije;\nUniverzitet Privredna akademija u Novom Sadu, odnosno fakultet sačinjava rang listu prijavljenih kandidata prema sledećim kriterijumima:\nakademsko postignuće studenta (prosek ocena);\nznačaj predložene mobilnosti za ukupan ishod učenja upisanog studijskog programa;\npoznavanje stranog jezika;\ndosadašnji broj ostvarenih mobilnosti studenta, pri čemu se prednost daje studentu koji prethodno nije učestvovao u programima mobilnosti.\nKonačan izbor i odluku o prihvatanju studenta donosi ustanova primalac.\nRezultati konkursa se objavljuju na veb stranici Univerziteta i šalju se svim kadidatima/kandidatkinjama na e-mail adrese koje su naveli u prijavnom obrascu.\nКandidati koji imaju primedbe na rezultate konkursa, imaju pravo žalbe. Žalba se podnosi Кancelariji za međunarodnu saradnju, a u slučaju mobilnosti u okviru Erasmus+ programa Кomisiji za izbor kandidata u okviru konkursa Erazmus+, u pisanom obliku, najkasnije u roku od 8 dana od objavljivanja rezultata konkursa. Odluku o žalbi donosi Кancelarija za međunarodnu saradnju, odnosno Кomisija za izbor kandidata u okviru konkursa Erazmus+ u roku od najkasnije 8 dana od dana prijema žalbe.\nTrajanje perioda mobilnosti\nStudent Univerziteta Privredna akademija u Novom Sadu može tokom studija više puta učestvovati u programima mobilnosti, s tim da ukupno trajanje perioda mobilnosti na istom nivou studija ne može biti duže od polovine ukupnog trajanja studijskog programa na koji je student upisan ili ne više od ostvarenih 30 ESPB bodova koji ulaze u konačan zbir ESPB bodova potreban za sticanje diplome.\nU periodu mobilnosti status odlaznog studenta na matičnoj ustanovi ostaje nepromenjen: smatra se da u tom periodu ne prekida studiranje, niti mu miruju prava i obaveze u matičnoj ustanovi, jer se podrazumeva da student svoje akademske obaveze ostvaruje na ustanovi primaocu.\nPriznavanje predmeta, ESPB bodova i ocena\nStudent Univerziteta Privredna akademija u Novom Sadu koji je na osnovu potpisanog Ugovora o učenju bio na razmeni, ima pravo da mu nakon povratka sa razmene matična ustanova prizna rezultate koje je ostvario u ustanovi primaocu.\nAkademsko priznavanje perioda mobilnosti je postupak kojim se utvrđuju rezultati koje je student postigao na razmeni i donosi odluka o načinu priznavanja položenih ispita (ESPB bodova i ocena) što se po okončanom postupku utvrđuje Rešenjem o akademskom priznavanju perioda mobilnosti.\nDetaljinije informacije o postupku priznavanja predmeta, ESPB bodova i ocena dostupne su u Uputstvu za akademsko priznavanje mobilnosti na Univerzitetu Privredna akademija u Novom Sadu.\nPREUZMITE FAJL Prijavni formular za odlazne studente


Dr Goran Petrović, Dr Nenad Zdravković i Dr Nebojša Jovanović bili su još jednom ,,na skeneru,, javnosti. Iskreno, ono,, sve sve, ali zdravlje,, toliko je bitno, da se u rečima ovih ljudi osećala odgiovornost, ali i znanje i spremnost da nastave da stvaraju zaposlenima uslove za rad, ali i da pacijentima unesu neophodni osećaj poštovanja i sigurnosti kada traže s pravom kvalitetnu i efikasnu zdravstvenu zapštitu. Jednom reči, bila je to prilika da se otvotreno uz pitanja novinara, govori o uradjenom u skorijem periodu i svemu što sledi…\nDr Goran Petrović, direktor Gradske bolnice, podsetio je da su u prethodnom periodu bili brojni dogadjaji koji su uticali da se o radu Bolnice manje govori. Pre svega , pomenuo je predizborne, izborne aktivnosti i sve detalje koji su, pored ostalog, karakterisale ovaj značajan period za Srbiju . Kako je život ušao u neke ,,normalnije tokove,, ovaj nastup je postao svrsishodan rekao je on . Na početku govorio je o nastojanjima da se lekarima obezbede redovne edukacije .


Svaka sedma osoba nije u vezi sa ljubavlju svog života : Nadlanu.com\nSvaka sedma osoba nije u vezi sa ljubavlju svog života\nObjavljeno 20. avg 2013. / 16:40:11\nStudija je pokazala da i da od onih koji nisu sa "pravim", njih 73 odsto je sa partnerom jer im je "prava ljubav" iskliznula kroz prste.\nČetvrtina ispitanika je navela i da su u jednom trenutku bili zaljubljeni u dve osobe istovremeno.Studija sprovedena na 2.000 ljudi pokazala je i da je 17 odsto ispitanika upoznalo ljubav svog života dok su bili u ozbiljnoj vezi sa nekim drugim.\nNjih 46 odsto reklo je i da su spremni da ostave svog supružnika ili partnera kako bi bili sa pravom ljubavlju.Muškarci su, kako se ispostavilo, lojalniji svojim partnerima od žena budući da je 37 odsto njih reklo da bi ostali u vezi zbog partnera, prenose britanski mediji.\nStudija Simens festival najtsa, jedinstvenog trodnevnog operskog događaja, pokazala je i da se ljudi u proseku zaljubljuju svega dva puta u životu i da im srce biva slomljeno jednom. Svaki 20 je pet puta ili više pretrpeo bol zbog slomljenog srca.\nZa 60 odsto ispitanika bilo je potrebno 10 nedelja da shvate da je on/ona pravi, pokazala je studija."Ljubav je osnova svačijeg života i dominantna tema u umetnosti", navode organizatgori festivala i podsećaju da su čuvene opere poput "Travijate" ili "Magične frule" zapravo snažne ljubavne priče.


PRVI DAN U NEDELJU, MESECU ILI GODINI - Grčki kutak\nVeć i ptice na grani znaju da su Grci veoma sujeveran narod. Ako ne svi, a onda bar njih 90% veruje da određene situacije, predmeti, ali i životom nadahnuta tela mogu doneti nesreću ili sreću. Danas vam pričamo o jednom sujeverju kojeg se mnogi drže na početku svake nedelje, meseca i godine.\nVeć smo vam pisale o čudnim grčkim pozdravima, sada je red došao da vam kazemo i za verovanja koja su povezana sa tim pozdravima. Naime, za sve trgovce, vlasnike velikih i mlaih preduzeća i slične njima je bitno ko će im prvi ući u njihovu prodavnicu ili firmu svakog ponedeljka, prvog dana u mesecu i prvog radnog dana u Novoj godini. Svi se mole da ta oseba bude neka „bakljiva“ koja je srećna i s njom dolazi dobra zarada u toku nedelje, meseca ili godine, u slučaju da nije takva osoba ušla taj prvi dan, već skroz suprotna njoj, vlasnici padaju u očaj i nadaju se da će više sreće imati sledeće sedmice, meseca ili godine.\nMeđutim ovo sujeverje ne „važi“ samo za posloban svet, nego i za grčke domove. Ni najmanje se nemojte začuditi, ako vas neka komšinica/tetka ili bilo koji član vaše velike grčke familije ili familije vašeg prijatelja, najčešćeg prvog dana u mesecu, pozove da dodjete ujutru do nje samo da pređete prag, ako već nemate vremena za kafu i ćaskanje. Makar znate da vas smatraju srećnom „zvezdom“ u njihovom životu, a ako vas nikada niko nije pozvao da to učinite – e onda već znate šta misle o vama 🙂\nNa kraju šta reći nego da je sve to Grčka. Bez obzira na sva njihova sujeverja, mi je i dalje mnogo volimo i život u njoj nam i više nego prija.


Od svog osnivanja Centralnoevropska inicijativa za cilj ima njegovanje političkog i društveno–ekonomskog razvoja u regionu, i izbjegavanje formiranja novih linija podjele u Evropi. U tom smislu, CEI je orijentisana da pomogne na različite načine jačanje kapaciteta država koje nijesu članice Evropske unije, kako bi konsolidovale svoje institucionalne i ekonomske pozadine i približili ih Evropskoj uniji.\nCentralnoevropsku inicijativu čine tri funkcionalne strukture, i to:\nvladina dimenzija, koja podrazumijeva održavanje Samita CEI – godišnjeg sastanka šefova vlada, održavanje ekonomskog foruma, održavanje godišnjeg sastanka ministara vanjskih poslova, ministara ekonomije i drugih ministarskih sastanaka\nparlamentarna dimenzija CEI kao dodatna parlamentarna podrška ciljevima Centralnoevropske inicijative i\nposlovna dimenzija CEI u kojoj sarađuju spoljnotrgovinske komore zemalja članica.\nU skladu sa Poslovnikom o radu „CEI PD“ Stalnu delegaciju Skupštine Crne Gore pri parlamentarnoj dimenziji „CEI“, čine tri člana, njihove tri zamjene i sekretar delegacije.\nZasijedanja parlamentarne dimenzije se održavaju dva puta godišnje, u jesen kada se održava Parlamentarna skupština, u proljeće kada se održava Parlamentarni Odbor, dok se između tih zasijedanja, povremeno održavaju i sastanci tri Opšta odbora (Opšti odbor za politička i unutrašnja pitanja, Opšti odbor za ekonomska pitanja i Opšti odbor pitanja kulture), shodno planu i inicijativi predsjedavajućih tim tijelima.\nSkupština Crne Gore predsjedavala je Parlamentarnom dimenzijom Centralnoevropske inicijative u periodu od 1. januara 2010. do 1. januara 2011. godine, tokom kojeg su organizovane dvije parlamentarne konferencije, na kojima se raspravljalo o borbi protiv organizovanog kriminala i korupcije, prekograničnoj saradnji, kao i o komunikaciji parlamenata sa civilnim sektorom.


CBD vesti i istraživanja - Canadian Druid\nKada nam štitna žlezda postane neprijateljica - Hašimoto\nPošto nisu urađena jedinstvena zvanična istraživanja, smatra se da svaka peta žena u Srbiji živi sa Hašimoto sindromom. Štitna žlezda je zadužena za održavanje balansa hormonalnog statusa organizma i kao takva igra jednu od…\nCBD i multiplaskleroza - šta ovo jedinjenje čini za vas?\nŠta je CBD? CBD je jedinjenje izolovano iz biljke Cannabis sativa koje ne sadrži psihoaktivni hemijski tetrahidrokanabinol (THC) za koji je poznato da stvara osećaj „visokih“ korisnika. Iz tog razloga se reguliše drugačije od marihuane…\nKako CBD pomaže kod Hashimoto sindroma\nKako CBD pomaže kod Hashimoto sindroma? Ljudi sa problemima hipotireoze primetili bi ublažavanje ili potpuno uklanjanje uznemirujuće glavobolje i bolova u zglobovima i mišićima kada koriste CBD bombone. CBD pomaže da opet zdravo i…\nU Srbiji od hroničnih artritisa (HAR) boluje oko 60 000 ljudi, od čega je 35 000 obolelih od reumatoidnog artritisa (RA). Za postavljanje dijagnoze je u proseku potrebno oko godinu dana. Ova autoimuna sistemska bolest pogađa u najvećem broju…\nLjudi koji se bore sa viškom kilograma ne jedu zbog telesne već zbog emotivne gladi. A zašto je to tako? Sve je počelo kao istraživački projekat 40-ih godina prošlog veka kada je identifikovan prvi kanabinoid CBN. Dve godine kasnije…\nŽene se rode sa određenim brojem nezrelih jajnih ćelija koje se nalaze u jajnicima. Kad nastupi period puberteta i žena dobije prvu menstruaciju, telo luči više estrogena svaki put kad jajna ćelija sazri - jednom mesečno. Od tog momenta,…\nKoliko brzo deluju CBD gumene bombone na organizam? Deluju različitom brzinom, u zavisnosti od toga za koje stanje ih koristite. Takođ,e brzina delovanja zavisi i od vaše telesne težine, pola i životnih navika. Jako je važno naglasiti,…\nPozitivno dejstvo CBD-a na organizam je već dokazano. Od anksioznosti, nesanice i depresije preko antiupalnog efekta pa sve do lečenja kožnih problema (akne, bubuljice, ekcem i psorijaza). Ipak, pitanje koje korisnici CBD-a često postavljaju…\nCBD industrija osvaja svetsko kozmetičko tržište. Ovo jedinjenje pomaže pri lečenju mnogih stanja unutar tela, ali isto tako daje CBD u borbi protiv akni, ekcema i mnogih drugih kožnih oboljenja daje sjajne rezultate. Jedan od ključnih…\nPre nego što se odlučite da li da uzimate CBD potrebno je da znate stanje za koje biste ga koristili. Od stanja za koje vam je potreban, zavise i načini za uzimanje CBD-a. Obzirom da je CBD rastuća industrija, na tržištu se svakodnevno…\nJedna od najvažnijih tema vezanih za CBD jeste upravo kako ovo jedinjenje utiče na organizam ako uzimate propisane lekove. CBD sme da se koristi uz mnoge terapije, ali postoje i oni lekovi sa kojima ovo jedinjenje ne sme da se koristi. Grejpfrut…\n"Ok ponoć je, ne mogu da zaspim još uvek nije problem, jedan sat ujutru, ostaje mi pet šest sati spavanja- opet ne mogu da zaspim, 3 ujutru ko sova sam... padnem oko 5 ujutru i budim se u 7." Ovo zvuči poznato svakom desetom odraslom stanovniku…


Što smo se rahlađivali, rashlađivali smo se! Stiže novi tropski talas, u utorak će biti pakleno - 24sedam Što smo se rahlađivali, rashlađivali smo se! Stiže novi tropski talas, u utorak će biti pakleno - 24sedam\nMeteorolog Đorđe Đurić kaže da su u Srbiji još uvek prijatne temperature, ali da od nedelje možemo očekivati porast temperature\nMeteorolog Đorđe Đurić kaže da su u Srbiji još uvek prijatne temperature, ali da od nedelje možemo očekivati porast temperature, koja će sledeće nedelje dostići vrhunac u utorak.\n-U Srbiji će i danas, ali i u subotu pod uticajem nešto povišenog vazdušnog pritiska biti sunčano i toplo vreme, uz veoma ugodne temperature. One neće prelaziti 30°C i kretaće se od 26 do 30°C, u Beogradu do 28°C, dok će noći i jutra biti veoma prijatna i sveža – kaže Đurić za 24sedam. – Ipak, već od nedelje se usled grebena sa severa Afrike, očekuje pojačanje jugozapadnog visinskog strujanja i priliv veoma tople vazdušne mase sa tog područja. Advekcija ovog vrelog vazduha biće naročito izražen početkom sledeće sedmice, jer će se iznad zapadne Evrope nalaziti ciklon, koji će u svom prednjem delu usloviti dodatni priliv toplog vazduha. Istovremeno, iznad našeg područja na visini će biti polje visokog vazdušnog pritiska, uz dodatno zagrevanje atmosfere. Usled ovakve sinoptičke situacije, cikloni i oblačni i padavinski siszemi neće moći da prodru sa Atlantika i sa zapada Evrope do Balkanskog poluostrva i Srbije, već se premeštati zapadnije i severnije od našeg područja i Alpa.\n-Maksimalna temperatura u nedelju od 30 do 34°C, u Beogradu do 32°C, a u ponedeljak do 35°C. Najvrelije biće u utorak i sredu, uz temperature od 35 do 40°C, u Beogradu oko 37°C. Najtoplije će biti na istoku Srbije i na području Negotinske Krajine. Od ponedeljka nas ponovo očekuju i veoma tople i neugodne noći, jer se temperature u Beogradu i na severu i istoku Srbije neće spuštati ispod 20°C, tj. ponovo se očekuju tropske noći (Tmin>20°C) – kaže Đurić.\nJoš uvek možemo da uživamo u prijatnijim noćima\n-Inače, nakon skoro mesec dana veoma sušnog vremena sa temperaturama veoma često iznad 35°C, a koje su dostizale i 39-40°C, visinski ciklon sa južnog Jadrana doneo nam je od prošlog četvrtka do utorka veoma obilne padavine, ali i lokalne, ali jake grmljavinske oluje sa gradom i olujnim vetrom. Kiše su došle u poslednji čas kao spas za poljoprivredne kulture, jer je prethodno zabeležen ogroman deficit padavina. U mnogim predelima Srbije palo je od 20 do 80 mm kiše po kvadratnom metru, lokalno i više, naročito u zonama grmljavinskih nepogoda – kaže Đurić.\nSezona odmora: Gradovi poluprazni, manje automobila na ulicama\nNajviše kiše palo u Smederevskoj Palanci\nNajviše kiše palo je u delovima centralne i severoistočne Srbije, naročito u Pomoravlju, a rekorder je Smederevska Palanka sa preko 150 mm. To je količina kiše koja u proseku padne za dva meseca u ovom delu godine, a pala je za četiri dana. Na pojedinim lokacijama Srbije grmljavinske oluje su za samo nekoliko sati donele i preko 50, pa i do 90 mm kiše po kvadratnom metru, što je dovodilo do lokalnih poplava, usled nemogućnosti da odvodni sistemi prihvate ogromnu količinu atmosferske vode u veoma kratkom vremenskom intervalu.\n„Još tad se osećala hemija"? Barbara i Darko starom fotografijom napravili haos na Instagramu (FOTO)\n#Đorđe Đurić #meteorolog #vreme #vremenska prognoza


MEI - Aktuelnosti - J. Joksimović onlajn sa studentima FPN\nJ. Joksimović onlajn sa studentima FPN\n17. mart 2021. | Beograd\nMinistar za evropske integracije Jadranka Joksimović organizovala je danas u digitalnom formatu posetu studenata Fakulteta političkih nauka Univerziteta u Beogradu u okviru predmeta Savremena diplomatija i razgovor na temu „Diplopolitike Evropske unije i njihov fokus na Zapadnom Balkanu“.\nJoksimović je upoznala studente četvrte godine osnovnih studija sa svakodnevnom praksom Evropske unije kada je reč o uključivanju Srbije i Zapadnog Balkana u dve svoje ključne srodne reforme - zelenu i digitalnu.\nOna je ukazala da je cilj obe agende da Evropa 2050. godine postane prvi klimatski neutralni kontinent i za našu zemlju je važno da svoje nacionalne politike uskladi sa politikama EU i na taj način doprinese sopstvenom bržem društvenom i ekonomskom napretku i boljem kvalitetu života svojih građana.\nJoksimović je studentima govorila o načinu na koji naša zemlja pregovara na političkom i na ekspertskom nivou o pristupanju Evropskoj uniji, kako proceduralno, tako i o neposrednim iskustvima saradnje sa evropskim institucijama i sa državama članicama EU.\nNakon uvodnog izlaganja ministra, studenti su bili u prilici da od Jadranke Joksimović, u razgovoru, dobiju i dodatne informacije o tome na koji način Srbija lobira za svoje interese tokom pristupnih pregovora, kako se koordinira proces evropskih integracija, koja je uloga glavnog pregovarača sa EU.\nJoksimović je odgovarala na brojna pitanja studenata o svim aspektima procesa evropskih integracija Republike Srbije.


INSAJDER OBAVEŠTAJAC ZALEDIO SVET: Ne gajite nadu, nuklearni rat sa S. Korejom sigurno počinje EVO KADA ... | WebTribune\nHome SPEKTAR INSAJDER OBAVEŠTAJAC ZALEDIO SVET: Ne gajite nadu, nuklearni rat sa S. Korejom sigurno počinje EVO KADA …\nPosted date: јануар 03, 2018 In: SPEKTAR\nObaveštajni insajder kaže da će do rata sa Severnom Korejom doći za nekoliko nedelja: Ovo bi moglo biti konačno upozorenje\nObaveštajni insajder kaže da mu, ni manje ni više, nego direktor CIA-e Majk Pompeo, rekao da je rat sa Severnom Korejom vrlo verovatan u prva tri meseca 2018. godine.\nInsader Džejms Rikards, koji je decenijama radio sa američkom obaveštajnom zajednicom, stručnjak je za scenarije eskalacije i konačne igre. Pišući za The Daily Reckoning, on je rekao da će geopolitička situacija sa Severnom Korejom uskoro kulminirati.\n“Pet meseci od 20. oktobra 2017. godine je 20. mart 2018. godine,“ napisao je Rikards. “To je okvirni datum, ali rat će verovatno početi pre toga.“\n“Ima mnogo razloga za ovo,“ napisao je Rikards. “Ni jedna druga nuklearna sila nikada nije pretila da će napasti SAD ukoliko one ne napadnu prve.“\n“Severna Koreja je više puta pretila da će napasti i uništiti SAD,“ nastavio je on. “Najbolji pristup za suočavanje sa ovim pretnjama od diktatora jeste da ih držite za reč.“\nKao što je The National Sentinel objavio prošle nedelje, vrhovni komandant marinaca, general Robert Neler, upozorio je malu grupu marinaca u Norveškoj da je na vidiku “velika borba.“\n“Nadam se da grešim, ali stiže rat…,“ rekao je Neler. “Vi ste ovde u borbi, informativnoj borbi, političkoj borbi, samim svojim prisustvom.“\nSmatralo se da on misli na Rusiju, s obzirom da je osoblje kom se obraćao sprovodilo vojne vežbe u evropskoj zemlji. Ali to se može takođe tumačiti kao rat bilo gde u svetu.\nZapravo, on je spominjao “pacifički region,“ oblast sveta koja bi se mogla odnostiti na Kinu – Severnu Koreju – ili oboje.\nRikards je dodao: “Kada Kim Džong Un kaže da će napasti SAD sa nuklearnim oružjem, nesmotreno je verovati drugačije.“


Back KULTURA KULTURNA BAŠTINA Serbia Fashion Week povezao dizajnere sa četiri kontinenta\npetak, 22 april 2016 20:02\nKao i prethodnih godina, Serbia Fashion Week je za svoje goste pripremio dobro poznate radionica i seminara. Tokom predavanja i seminara koji su bili otvorenog tipa, obrađene su teme: “Content marketing u modnoj industriji”, “Kako doći do školarine na nekim od najprestižnijih svetskih modnih Univerziteta”, kao i okrugli sto sa temom “Kako učestvovati na New York Fashion Weeku”, o čemu je govorila predsednica Serbia Fashion Weeka, gospođa Svetlana Horvat i Erik Rosete, predstavnik New York Fashion Weeka.\nOvu sezonu obeležili su i veoma važni datumi za nekoliko dizajnera. Ana Vasiljević i Tijana &Mila Popović su proslavile desetogodišnjicu svog rada, dok je Mladen Milivojević Baron, posebnom privatnom revijom u Dvorcu Eđšeg, u ponedeljak 11. aprila, proslavio dvadeset godina postojanja na modnoj sceni.\nSedmo po redu izdanje Serbia Fashion Weeka biće održano u period od 7. do 13. novembra 2016.godine.\nViše fotografija sa SFW možete da pogledate na našoj Facebook stranici: https://www.facebook.com/topsrbija.


„Od Nedimovića smo tražili mineralno đubrivo, a ne kredit“ - Agroportal\nPredsednik Udruženja poljoprivrednih proizvodjača „Stig“ Nedeljko Savić izjavio je da su od ministra poljoprivrede Srbije Branislava Nedimovića tražili da obezbedi mineralno đubrivo ureu po ceni ne višoj od 650 evra po toni i da su odbili njegovu današnju ponudu da se beskamatnim kreditom zaduže da bi kupili đubrivo po 850 do 1.000 evra po toni.\n-Nedimović nam nudi kredit da kupimo đubrivo umesto da nudi đubrivo po razumnim cenama, ne višim od 100 odsto u odnosu na proleće prošle godine kada je bilo 330 evra po toni, a sada je od 850 do više od 1.000 evra, rekao je Nedeljković za Betu.\nDodao je da ta Nedimovićeva ponuda „nije ništa jer su poljoprivrednici i bez te ponude mogli da se zaduže po kamati od tri odsto, ali da taj dug mora da se vrati, pa država ništa skoro nije pomogla.\n-Razgovaraćemo o organizovanju protesta koji je započet u decembru i samo je odložen nakon obećanja Nedimovića da će država pomoći da se obezbedi đubrivo po normalnim cenama, rekao je Nedeljković.\nMinistar poljoprivrede, vodoprivrede i šumarstva Srbije Branislav Nedimović rekao je da naredne nedelje na tržište stiže 70.000 tona mineralnog đubriva urea i da na tržištu Srbije ima dovoljno azotnih djubriva za zimsku prihranu pšenice.\nČITAJTE I: Suša i skok cena hrane – kako su poljoprivrednici završili godinu i šta mogu da očekuju u novoj\nOn je rekao da će poljoprivrednicima biti obezbedjena „pomoć“ tako što će platiti djubrivo 850 evra po toni i ako ono, na primer, košta 920 evra jer će država platiti kamatu na kredit od 70 evra po toni.\nNedeljković je rekao da nije jasno ko to zaradjuje toliko na ceni mineralnog đubriva, ako je, kao što je Nedimović rekao, cena uree bila 620-630 dolara po toni pre tri-četiri dana u Кonstanci i u Baltičkim lukama, a zna se da prevoz po toni nije skuplji od 30 evra.\n-Meni je potrebno 17 tona mineralnog đubriva jer sam zasejao 70 hektara pšenice i za to mi treba skoro 15.000 evra, rekao je Nedeljković.\nPrethodni : Za vojvođanske pčelare 30 miliona dinara bespovratnih sredstava\nSledeći : APV: Sufinansiranje investicija u fizička sredstva poljoprivrednih gazdinstava\nZZ “SVRLJIŽANKA” iz Svrljiga, zadruga sa najvećim brojem osnivača\nU susret Međunarodnom danu žena sa sela\nAutohtone sorte Srbije: Jabuka – kraljica voća i naš najveći izvozni brend\nZavršen tvining projekta u oblasti organske proizvodnje i politike kvaliteta poljoprivrednih i prehrambenih proizvoda\nGrad Kikinda ludaji u čast\nIstorijski maksimum cene uljane repice – 1.000e/t\nJohn Deere traktor nove serije 6M vraća optimizam


Nikolić: Ne prihvatamo prijem Kosova u UN\nU obraćanju Generalnoj skupštini UN, predsednik Srbije naglasio je da postignuti sporazumi sa Prištinom ne znače da Srbija namerava da prihvati prijem Kosova u svetsku organizaciju.\nPostignuti sporazum sa Prištinom, koji će primeniti u potpunosti ne znači da Srbija namerava da prihvati prijem Kosova u Ujedinjene nacije i druge međunarodne organizacije, inicijative i forume", izjavio je danas predsednik Srbije Tomislav Nikolić u obraćanju Generalnoj skupštini svetske organizacije.\n"Uz važno posredovanje visoke predstavnice Evropske unije za spoljnu i bezbednosnu politiku Ketrin Ešton, sklopljeni su sporazumi s kosovskim Albancima", rekao je Nikolić. "Srbija je time pokazala da, koliko je u njenoj moći, želi da zaštiti srpsku zajednicu na Kosovu i Metohiji", naveo je NIkolić, ali i da svim žiteljima Pokrajine obezbedi normalan svakodnevni život.\nNikolić je zatražio da mandat misije Ujedinjenih nacija na Kosovu (UNMIK) ostane nepromenjen, da se broj pripadnika Misije ne smanjuje i da se njene aktivnosti ojačaju. On je podržao i delovanje Misije Evropske unije za vladavinu prava na Kosovu (Euleks) i zatražio da ona poštuje sopstvena načela kada je reč o Kosovu i Metohiji. Predsednik Srbije je takođe zatražio da se UN uključe u istragu zasnovanu na izveštaju Saveta Evrope o nezakonitoj trgovini ljudskim organima tokom sukoba na Kosovu.\nNikolić je istakao da Srbija želi sa svim susedima da gradi dobre odnose, da se povezuje novim putevima i da zajedno sa njima nastupa na svetskom tržištu. "Evropskim partnerima, Srbija poručuje da je vreme sukoba, nepoverenja i sporova prošlo", rekao je NIkolić. "Očekujem da Srbija, kako je i odlučeno, najkasnije januara 2014. godine, započne pregovore o članstvu u Evropskoj uniji", naglasio je Nikolić, dodavši da Srbija pridaje veliki značaj unapređenju i zaštiti ljudskih prava i nastoji da u potpunosti primenjuje međunarodno prihvaćene standarde.


Anđić je bio prepoznatljiv po prenosima fudbalskih utakmica, a na vrhuncu slave bio je početkom devedesetih godina prošlog veka.\nBio je jedan od novinara koji su radili u vreme najveće popularnosti emisije "Vreme sporta i razonode", javljajući se sa stadiona širom stare Jugoslavije. Za vreme studija novinarsku karijeru započeo je u listu "Student", a 1972. stigao je u Radio Begorad. Kratko vreme radio je u privrednoj rubrici, a zatim do penzionisanja u Sportskoj redakciji Prvog programa.\nU periodu od 1996. do 2000. bio je urednik rubrike. Prepoznatljiv po stilu i glasu, sa stavom i čistom rečenicom. Izveštavao je sa brojnih domaćih i međunarodnih takmičenja prateći boks, rukomet i biciklizam. Više od decenije izveštavao je sa Biciklističke trke "Kroz Jugoslaviju". Pratio je brojna evropska i svetska prvenstva u rukometu...\nSport fudbal radio milan anđić Vreme sporta i razonode


Jedan od najbogatijih ljudi Rusije, Aleksej Mordašov, koji je verovatno drugi posle samog Putina, plaća za svoju bliskost sa ruskim vladarom.\nMart svakako nije dobar mesec za Mordašova jer je Italija po drugi put ovog meseca zaplenila još jednu njegovu imovinu, vrednu 116 miliona dolara. Rojters je izvestio da se Mordašov kompleks nalazi na mediteranskom ostrvu Sardinija, i druga je imovina koja je zaplenjena nakon jahte „Lady M“ početkom marta. Ovaj potez je deo odluke Evropske unije da iskoristi ovu luksuznu zaplenjenu imovinu za finansiranje napora za oporavak Ukrajine.\nAleksej Mordašov je glavni akcionar i predsednik Severstal, ruskog konglomerata sa interesima u metalurškim, energetskim i rudarskim kompanijama. Prema Forbsu, on poseduje neto vrednost od 14,3 milijarde dolara.\nOd sina radnika u fabrici, Mordašov je postao finansijski direktor čeličane. On takođe poseduje oko 30% TUI Group, jedne od najvećih svetskih kompanija za putovanja i turizam, prema Forbsu.\nMordašov je za rusku novinsku agenciju rekao da ne razume kako bi sankcije koje su mu uvedene pomogle u unapređenju rešavanja ničim izazvanog napada Rusije na Ukrajinu. Rekao je: „Nemam apsolutno nikakve veze sa pojavom trenutne geopolitičke tenzije i ne razumem zašto mi je EU uvela sankcije.“\nKolekcija ruskog milijardera čelika takođe uključuje megajahtu Nord koja vredi 500 miliona dolara i ima dva heliodroma, hangar na uvlačenje, bioskop, spa centar, pa čak i prostore za roštilj.\nDa li će i ova jahta biti sledeća koja će privući oči zvaničnicima, pokazaće vreme.


Objavio dana 5. mar 2020. Zbog radova na vodovodnoj mreži, u petak, 06.03.2020.godine od 9 do 12 sati, bez vode će ostati potrošači u Industrijskoj zoni Jarački put – Carinska ispostava, „Luka Leget“, „Agrium“, GP „Dukić“ i „Korn produkt“. Otežano vodosnabdevanje u smislu slabijeg pritiska imaće u pomenutoj industrijskoj zoni – „Istep“,“Hrana produkt“, Deponija...\nObjavio dana 21. feb 2020. U toku je realizacija projekta rekonstrukcije Ulice Mačvanski kej u Mačvanskoj Mitrovici kojom je predviđeno uklanjanje trotoara, zamena vodovodne instalacije, postavljanje gasne instalacije i atmosferske kanalizacije. Nakon toga će biti urađen potpuno novi trotoar, kao i sama saobraćajnica. Nakon uklanjanja trotoara, biće omogućen pristup i radnicima JKP Vodovod, koji spremno...\nObjavio dana 19. feb 2020. Uporedo sa pružanjem usluga vodosnabdevanja i konstantnom brigom o što kvalitetnijem snabdevanju higijenski ispravnom vodom za piće, JKP Vodovod u okviru svojih delatnosti redovno održava i kanalizacioni sistem. U proteklom periodu akcenat je stavljen na sanaciju fekalne kanalizacije na tri lokacije – u ulicama Milana Tepića i Ivana Gorana Kovačića i u Naselju Matije Huđi. Česta...\nObjavio dana 23. jan 2020. U toku ove godine očekuje se završetak radova na izgradnji vodovodne mreže u Noćaju. To je najveći investicioni poduhvat u proteklih nekoliko godina kada je reč o proširenju vodovodne mreže na teritoriji opštine Sremska Mitrovica. Tako će biti zaokružen sistem javnog vodosnabdevanja u mačvanskom delu opštine. Izgradnja vodovodne mreže počela je krajem 2015.godine i odvijala se...\nObjavio dana 30. dec 2019. Prema Zakonu o državnim i verskim praznicima – sreda,1.januar i četvrtak,2.januar, kao i utorak, 7.januar 2020.god su neradni dani. U JKP Vodovod Sremska Mitrovica će za vreme novogodišnjeg praznika, 1 i 2. januara i na Božić, 7.januara 2020. godine biti organizovana neprekidna dežurstva, u cilju nesmetanog funkcionisanja sistema vodosnabdevanja i odvođenja otpadnih voda. Eventualne...\nObjavio dana 26. dec 2019. I ove zime podsećamo korisnike naših usluga da tokom zimskog perioda može da dođe do smrzavanja i oštećenja vodomera, ali i unutrašnjih vodovodnih instalacija ukoliko nije obezbeđena adekvatna zaštita. Potrebno je toplotno izolovati merne uređaje postavljanjem, preko vodomera, termoizolacioni materijal – stiropor, daske, staklenu vunu ili slamu.Takođe i poklopci na vodovodnim...\nStrana 9 od 51« Prva«...7891011...203040...»Poslednja »


LIVERPUL – Njukasl 1:1\nLiverpul je daleko od forme, kakva ih je “krasila” u predhodne dve sezone, a to je ponovo pokazala i ova utakmica. Iako, su “Redsi” već u 4. minutu stigli do prednosti, jednostavno nisu uspeli da postignu i drugi pogodak i tako rutinski privedu meč kraju. Umesto toga na samom kraju meča viđena je prava drama. U sudijskoj nakodnadi je nakon signalizacije iz VAR sobe poništen gol Njukaslu (veoma diskutabilna odluka), ali je pravda ipak bila zadovoljena u bukvalno poslednjem napadu na utakmici, kada su gosti poravnali rezultat i time odneli bod sa stadiona “Anfield”.\nMajnc – BAJERN MINHEN 2:1\n“Bavarci” su u ovom kolu imali prvu “meč loptu” da i matematički obezbede novi naslov prvaka Bundeslige, ali su pretrpeli zaista neočekivan poraz. Ipak, minhenski klub na tri kola do kraja sezone ima čak sedam bodova prednosti na čelu tabele, te je “šampanjac na hlađenju”. Sa druge strane, Majnc je osvojio izuzetno velika tri boda, koja mogu na kraju i da budu ključnja u njihovoj borbi za opstanak.\nIgranje na dva fronta (La Liga i Liga Šampiona) kao i problemi sa izostancima, uslovila su “zamor materijala” kod madridskog kluba. Nakon nedavnog remija bez golova sa Getafeom, ovoga puta odigrali su utakmicu bez golova sa ekipom, Betisa. “Kraljevski klub” je tako ostao bez dva boda u borbi za naslov prvaka Španije, dok je klub iz Andaluzije upisao svoj peti nerešen ishod u nizu.\nDINAMO MOSKVA – Himki 0:1\nVeliki “kiks” moskovskog kluba ovog vikenda, usled kojeg su značajno umanjili svoje šanse za “izlazak” u Evropu naredne sezone. Dinamo je bio svakako dominantniji tim na terenu, napadali su kako bi stigli do trijumfa, ali umesto toga u sudijskog nadoknadi ih je “šokirao” – M.Glushenkov koji je svojim pogotkom doneo sva tri boda gostujućoj ekipi.\nMALME – Ostersunds 1:1\nAktuelni šampion Švedske “se okliznuo” već u 3. kolu na svom terenu protiv ekipe od koje su objektivno znatno kvalitetniji. Domaćini su poveli u 52. minutu utakmice, ali su gosti 10-tak minuta pre kraja meča uspeli da izjednače. Ostersunds je u 85. minutu ostao sa desetoricom igrača na terenu, ali su do kraja susreta uspeli da sačuvaju svoju mrežu.\nOdavno je jasno da torinski klub neće osvojiti novu šampionsku titulu u “Serie A”, ali se sada opasno “kockaju” i sa plasmanom u Ligu Šampiona. Fiorentina je stigla do prednosti nakon pola sata igre, otkako je reprezentativac Srbije – D.Vlahovic uspešno realizovao jedanaesterac. “Crno-beli” su uspeli da na samom startu drugog poluvremena poravnaju rezultat, ali do kraja utakmice nisu stigli do potpunog preokreta. “Stara Dama” se nalazi na četvrtom mestu na tabeli, ali “prete” Napoli i Lacio, koji imaju jednu, odnosno dve utakmice manje odigrane od Juventusa.\nPrethodni tekstNjihovi susreti su sinonim za neefikasnost\nSledeći tekstŠta da očekujemo od škotskih timova?


Sraman nastup Vlade Đajića – Banjaluka24\nIspod časti i svakog nivoa je novi skandalozan i sramni nastup poslanika SNSD-a i direktora Univerzitetsko-kliničkog centra Banjaluka Vlade Đajića na RTRS-u u kome je lažno ustvrdio da je tobože zatvarao vrata liftova i Odjeljenja u Kliničkom centru kako babice i medicinske sestre ne bi napale gradonačelnika Banjaluke Draška Stanivukovića, koji je želio da zlatnikom dariva prvu bebu rođenu u Banjaluci. Politički animoziteti i napadi se mogu razumjeti, ali ipak treba imati određeni nivo i mrvice dostojanstva, posebno oni koji su položili Hipokratovu zakletvu, iako je nažalost režim odavno srušio sve norme i pravila, napravio društvo u kome je sve dozvoljeno u borbi za vlast i moć.\nPriča o agresivnim babicama i medicinskim sestrama koje žele da pretuku i išamaraju gradonačelnika mogle bi se donekle protumačiti kao novogodišnja šala i komedija, koja nikako ne priliči jednom ljekaru i narodnom poslaniku, ali jedan detalj posebno je zaparao uši.\nSramni su i veoma niski udarci, laži i konstrukcije vezane za navodni snimak, koji niko nije vidio i kojim režim manipuliše javnosti, te tvrdnje Đajića da je Stanivuković nepoželjan na UKC zbog navodnog snimka koji niko nije vidio, a koji uznemirava pacijente i radnike UKC-a.\nOvakav diskurs i ponašanje su nedopustivi, i bez afere kiseonik, sumnjivih nabavki, samoubistava i drugih afera na UKC-u, direktor ove zdravstvene ustanove bi morao biti smijenjen u svakoj iole uređenoj i normalnoj državi i društvu te pozvan na odgovornost zbog sramnog istupa i narušavanja ugleda institucije.


Javni poziv za učešće u akciji – Agencija za zaštitu prirode i životne sredine\nJavni poziv za učešće u akciji\nU okviru obilježava 30 godina donošenja Deklaracije o ekološkoj državi, potpisane 20. septembra 1991. godine, Agencija za zaštitu životne sredine, objavljuje\nZa podnošenje prijava za učestvovanje u ekološkim aktivnostima ZA LJEPŠU I ZDRAVIJU CRNU GORU i to:\nI Izložbe fotografija, koje će ilustrovati prirodne ljepote Crne Gore. Sami cilj izložbi je da se podigne svijest o prirodnim ljepotama Crne Gore i vrijednosti biodiverziteta, te da se ukase na potrebe njegove zaštite – štampa fotografija\nII Ozelenjavanje bolničkih dvorišta koje će doprijeniti boljim uslovima budućih generacija, kao i edukaciji građana Crne Gore.- nabavka sadnica u svim opštinama na teritoriji Crne Gore\nIII Postavljanje mobilijara u bolničkim dvorištima – nabavka klupa i kanti za otpatke.\nPravo učešća imaju sva privredna društva, preduzetnici koji se bave navedenim djelatnostima, a koji bi i dijelom usluge ili nabavke podržali realizaciju projekta kroz koju bi obezbjeđivali date usluge, a ujedno i donirali odredjeni broj prizvoda, te se na taj način uključili i u finansiranje projekta.\nKandidat dostavlja original ili kopiju izvoda iz CRPS-a i ponudu interesovanja.\nRok za dostavljanje prijava je 5 (pet) dana od dana objavljivanja javnog poziva, odnosno do srijede, 08.09.2021. godine, do 10 časova.\nPonuda sa kompletnom dokumentacijom se dostavlja u jednom štampanom primjerku lično ili poštom na adresu: IV proleterske 19, 81000 Podgorica, Crna Gora, na arhivu Agencije za zaštitu životne sredine ili na e-mail adresu:epamontenegro@gmail.com\nUlica IV Proleterske brigade broj 19,\nsa napomenom na poleđini koverte: „Prijava za učestvovanje u ekološkim aktivnostima ZA LJEPŠU I ZDRAVIJU CRNU GORU“\nJavni poziv za ucesce u akciji (474 kB)


07/05/2016 - Ozonpress :: internet portal\n//7 maja, 2016\nDuga, dvomesečna pauza za sve srpske timove osim Crvene zvezde i Mega Leksa završena je i narednih 18 dana navijači u Nišu, Čačku, Pančevu, Valjevu, Pančevu i Beogradu imaju priliku da vide najbolje što Srbija, od košarkaša, ima. Prvi meč odigran je bez publike u bivšem „Pioniru“...\nBorac ubedljiv protiv Radnika\nU petom kolu plejofa, fudbaleri Borca pobedili su Radnik sa 3:1. Pljusak uz grmljavinu pred početak utakmice, ali i drugi dan velike Đurđevdana su verovatno bili razlozi što se na tribinama Gradskog stadiona okupio rekordno mali broj gledalaca u ovoj sezoni. Na prvi gol s...\nU organizaciji Đačkog parlamenta, juče su u holu čačanske Gimnazije održani izbori. U pitanju je bio drugi krug glasanja na kome su učenici četvrtog razreda birali orkestar koji će ih zabavljatati na proslavi mature 30. maja. Prema rečima maturantkinje Isidore Lazović, izbor...\nDruštvene mreže i zapošljavanje\nPoslodavci sve češce proveravaju profile kandidata na društvenim mrežama pre nego što ih pozovu na intervju ili zaposle. U ovom procesu oni najviše gledaju LinkedIn, Facebooki Twitter nalog potencijalnog radnika. Činjenica je da poslodavci vole da saznaju više o kandidatu pre...\nRok koncert Evropa otvoreno\nEU info centar i Delegacija Evropske unije tokom meseca Evrope organizuju niz događaja i akcija širom Srbije proslavljajući Dan Evrope 9. maj. Na Savskom šetalištu, u Kalemegdanskom parku, 8. maja 2016, održaće se rok koncert festivalskog tipa. Ulaz je slobodan a publika će...\nNoć muzeja u Čačku na tri lokacije\nTrinaesti put za redom jedna majska subota držaće budnom celu Srbiju! Ovogodišnja Noć muzeja održava se 21. maja u skladu sa datumom koju je odredila Evropska Noć muzeja sa sedištem u Parizu. Omiljeni gradski prostori oživeće tokom ove noći, upoznajući posetioce sa draguljima...\nMi želimo da Vam pomognemo, ovde su 9 pravila koje treba da znate o vođenju uspešnog poslovanja. Koristite ga kao spisak da proverite da li vaš razmišljanje i vaš biznis plan su na pravom putu, ili ako vam je potrebno da biste dobili više informacija, strateško obrazovanje ili...\nJoković istrčao 800m za 1:54,20\nBogdan Joković je rezultatom 1:54,20 u trci na 800m overio vizu za Evropsko prvenstvo za mlađe juniore. Na tradicionalnom 22. međunarodnom atletskom mitingu koji je održan 1. maja u Baru nastupila su 3. takmičara Atletskog kluba „ČAAK“. Ove godine na mitingu je...\nDirektor Nacionalne asocijacije turističkih agencija (Yuta) Aleksandar Seničić izjavio je da je interesovanje srpskih turista za letovanje u Turskoj zbog terorističkih napada u toj zemlji opalo i do 60 odsto, a da je omiljena destinacija i dalje Grčka. On je agenciji Beta rekao...\nMoto vikend u Čačku\nPovodom sedam godina postojanja Moto kluba Varjak 14. i 15. maja biće organizovan moto skup, gde se očekuje dolazak velikog broja bajkera iz cele Srbije. Kao i obično sve posetioce očekuje rok koncert, a organizatori su najavili nastupe sledećih bendova: Ledene oči ...\nIZJAVA DANA: Kad novinarku Pinka pitaju šta bi uradila na mestu premijera Novinarka informativne redakcije i voditeljka TV Pink Gordana Uzelac u intervjuu Novostima, odgovara na pitanje „šta bi uradila kada bi sela u premijersku stolicu“: „Uh, teško pitanje (smeh). Verovatno bih...\nMetalac iz Valjeva u prvom kolu “A” grupe košarkaške Superlige, u kojoj su još Crvena zveezda i Tamiš iz Pančeva, igra sa FMP-om. Druga pozicija u grupi vodi u plej-of i želja je klubova iz Valjeva i Železnika. “Košarkaška javnost nas je u neku ruku otpisala, ali makar za mene to...


RTCG - Radio Televizija Crne Gore - Nacionalni javni servis :: Fudbal :: "Nadam se da ćemo ponovo igrati u finalu"\n30. 05. 2021. 11:38 >> 11:36 0\n"Nadam se da ćemo ponovo igrati u finalu"\nTrener fudbalera Mančester sitija Pep Gvardiola rekao je da je njegova ekipa imala izuzetnu sezonu i dodao da je izabrao najbolji tim u porazu od Čelsija u Ligi šampiona.\n"Imali smo izuzetnu sezonu. Čast je biti ovdje. U drugom poluvremenu smo bili briljantni i hrabri. Ali, oni su se toliko jako brani i bili su brzi u kontranapadima. Možda ćemo se jednog dana vratiti. Uradio sam ono što je bilo najbolje za tim, u vezi sa sastavom", rekao je Gvardiola za BT Sport, prenio je Skaj.\nFudbaleri Mančester sitija nijesu uspjeli da osvoje Ligu šampiona, pošto su u finalu u Portu izgubili od Čelsija sa 0:1.\n"Povrijedio se Kevin de Brujne tokom utakmice, ali to se dešava. U ovakvim utakmicama potreban vam je svaki igrač. Sada je cilj da se odmorimo, a poslije toga ići ćemo utakmicu po utakmicu i nadam se vratiti se u ovu fazu takmičenja", dodao je španski trener.\nOn je večeras pokušavao da osvoji treći trofej najjačeg klupskog takmičenja kao trener, nakon što je osvojio dvije titule sa Barselonom, 2009. i 2011.\nMančester siti je igrao u prvom finalu Lige šampiona.\n"Minimalac" Reala, Liverpul slavio, PSŽ-u samo bod\nDortmund bolji od Bešiktaša, istorijska pobjeda Šerifa\nTrener Jang Bojsa: Jedinstven osjećaj pobijediti Junajted\nBajern ubjedljiv na "Nou Kampu", minimalac Čelsija, Juve siguran\n16:34 Primorac ubjedljiv na startu\n16:07 Šumaher i Mazepin produžili ugovor sa Hasom\n15:30 Tuhel: Čelsi neće kalkulisati ni u jednom takmičenju\n14:59 Vigins neće da se vakciniše, pitanje da li će igrati\n14:14 Rukometaši startuju 2. oktobra\n12:08 Jadran ubjedljiv protiv Caibasa\n11:50 Lekler zbog novog motora startuje sa posljednjeg mjesta\n11:13 Osaka odustala od Indijan Velsa


Niske kamate na štednju naduvavaju cene nekretnina u Beogradu - Biznis i Finansije\nHome\tVestiEkonomija\tNiske kamate na štednju naduvavaju cene nekretnina u Beogradu\nNiske kamate na štednju naduvavaju cene nekretnina u Beogradu\nby bifadmin 5. avgusta 2019.\nNa stalni rast cena nekretnina u Beogradu utiče veliki priliv stanovništva u prestonicu, ali osim činjenice da je potražnja za stambenim prostorom veća od ponude, tržište nekretnina „naduvavaju“ i niske kamate na štednju, kao i činjenica da oni koji imaju viška likvidnih sredstava rađe ulažu u nepokretnosti nego, na primer, u proizvodnju.\nCene nekretnina u Beogradu obaraju sve rekorde, a najveća potražnja je za nepokretnostima u novogradnji. Tako, u centru grada kvadrat dostiže čak 4.500 evra, a na najelitnijim lokacijama i 5.000 evra.\nPrema oceni Gorana Rodića, potpredsednika Građevinske komore Srbije, investitiori koji grade podešavaju svoje cene prema kupovnoj moći stanovništva da bi mogli da prodaju kvadrate, a jedan od glavnih razloga što su cene visoke je to što ljudi, koji imaju deviznu štednju, zbog niskih kamatnih stopa i nesigurnosti računaju da im se više isplati da kupuju nekretnine, pa da ih izdaju.\n„U Beogradu je još uvek prisutan veliki priliv stanovništva, oko 10.000 novih stanara godišnje, a stambeni fond je jako star, pa dosta ljudi prodaje stari stan, diže prilično povoljne kredite i kupuje nove stanove“, dodaje Rodić za B92.\n„Mislim da se na tržištu ne radi o bumu, već o trendu, jer smo 2000. imali prosečnu cenu kvadrata od 50.000 dinara u Beogradu, 2005. otišla je na 75.000, 2010. na 175.000, onda je 2015. možda malo pala, a sada imamo cenu od 200.000 dinara“, rekao je predsednik Asocijacije srpskih arhitekata Slobodan Maldini.\nOn tvrdi da na rast cena utiče i to što pojedinci nemaju gde da ulože novac, jer se retko ko odlučuje da uloži u proizvodnju, već to radije čini kupujući stan kao nešto sigurno.\nMaldini kaže da za razliku od starogradnje, novogradnja često nije kvalitetna, ali to zavisi od investitira do investitora. Ono što, međutim, najviše opredeljuje cenu je lokacija, pa za pojedine delove grada, kao što je Dedinje, „kupci ne pitaju za cenu“.\nKada je ovaj deo grada u pitanju, cena kvadrata od oko 4.500 evra dostiže najviše cene nekretnina u Beču. Pošto su prosečne zarade u Austriji četiri puta veće od srpskih, jasno je zašto se Dedinje smatra kvartom u kome stanuju bogataši i estradne ličnosti.\nIstovremeno, u samom centru Beograda, u opštinama Stari grad, Savski venac i Vračar, još uvek je moguće naći nekretnine u starogradnji po ceni ispod 1.500 evra po kvadratu, u koje je potrebno uložiti dodatna sredstva za renoviranje. Novogradnju u ovim opštinama moguće je naći već od 1.800 evra pa naviše, s tim što se u njihovom slučaju, za kupce kojima je to prva nekretnina, odbija pdv na ukupnu cenu stana.\nIzvor: B92, BIF


MEMORIJALNI TURNIR U MALOM FUDBALU „JOCA MIHAILOVIĆ – K3“ OD 15. JUNA U KOTLUJEVCU - Istočne VESTI\nMEMORIJALNI TURNIR U MALOM FUDBALU „JOCA MIHAILOVIĆ – K3“ OD 15. JUNA U KOTLUJEVCU\nadminJun 14, 2020Sport0\nI baš kao i prošlog juna, zaječarsko naselje Ključ III u Kotlujevcu biće poprište borbi na petoparcu, gde će se veliki broj ekipa u različitim uzrasnim kategorijama boriti za vredne nagrade. Organizatori su Sportski savez grada Zaječara i Peta mesna zajednica Kotlujevac uz podršku grada Zaječara, koji je u značajnoj meri podržao realizaciju ovog programa.\nTurnir u malom fudbalu 4 na 4 biće održan od 15. do 22. juna u Kotlujevcu, a od ove godine turnir ima memorijalni karakter i nosiće naziv „Memorijal Joca Mihailović – K3, po preminulom zaječarskom kulturno-umetničkom pregaocu i dugogodišnjem radniku gradskih ustanova i centara kulture.\nTakmičenje će biti organizovano u četiri uzrasne kategorije, tri kod mlađih selekcija i jednoj seniorskoj. U konkurenciji igrača rođenih 2012. i mlađih kotizacija iznosi 1500 dinara, koliko je i u kategoriji fudbalera do 10 godina, tačnije 2010. godišta i mlađih, dok za prijavu ekipu u konkurenciji petlića, igrača rođenih 2007. godine i mlađih, treba izdvojiti 2000 dinara.\nŠto se seniora tiče, kotizacija iznosi 3.000 dinara po ekipi, a prijave su moguće do nedelje 14. juna.\nZa prva tri mesta u mlađim kategorijama obezbeđene su robne nagrade, pehari i diplome, pa će tako prvoplasirane ekipe kući otići sa kompletom trenerki, drugoplasirane će biti nagrađene šortsom i majicom, dok je za trećeplasirane ekipe u sve tri kategorije nagrada majica za svakog člana ekipe.\nZa seniore su predviđene vredne novčane nagrade, pa je tako za pobednička ekipa poneti ček na 50.000 dinara, drugo mesto donosi 25.000, dok će trećeplasirani tim turnira u malom fudbalu „Memorijal Joca Mihailović – K3“, za nagradu dobiti 15.000 dinara.\nPrethodni članakPrognoza vremena Sledeći članakPočetak realizacije projekta sufinansiranje mera populacione politike


Američka vojska negira odgovornost za raketni napad u Siriji\nNa ovoj fotografiji od 1. aprila 2018, američki vojnik sedi u svom oklopnom vozilu na putu koji vodi do napette linije fronta u Manbiju, Sirija.\nSirijski državni mediji izvestili su o raketnom napadu na vazdušnu bazu u provinciji Homs u ponedeljak rano ujutru, tvrdeći da ima veći broj žrtava.\nU izveštajima se navodi da je cilj napada bila baza T4 i optužuje se vojska SAD. Sirijska opservatorija za ljudska prava sa sedištem u Velikoj Britaniji, kaže da je 14 ljudi ubijeno, uključujući i pripadnike iranskih snaga.\nZvaničnici SAD ističu da Sjedinjene Države nisu odgovorne za napad u Siriji. Francuska novinska agencija prenosi da je francuska vojska takođe negirala odgovornost za napad.\n"Međutim, mi nastavljamo pažljivo da posmatramo situaciju i podržavamo tekuće diplomatske napore da se odgovornima drže oni koji koriste hemijsko oružje, u Siriji i bilo gde drugde", rekao je portparol Pentagona Kristofer Šervud u izjavi.\nSirija ponavlja negiranje da je upotrebljavala hemijsko oružje tokom konflikta koji je započeo 2011. godine, uključujući i poslednji navodno hemijski napad u subotu na pobunjeničko predgrađe Damaska u kome je ubijeno najmanje 40 ljudi.


STSV doneo odluku o obustavi takmičenja u četvrtom i petom rangu – Moji Odzaci App\nStonoteniski savez Vojvodine (STSV) je doneo odluku o obustavi takmičenja u četvrtom i petom rangu.\nNa sajtu STSV objavljeno je obaveštenje o obustavi takmičenja, iz razloga “što nadležni republički organi nisu i dalje doneli odluku o dozvoli takmičenja u zatvorenom prostoru”.\nSTSV je odlučio da se takmičenje obustavi u sledećim ligama: Vojvođanska A i B za muškarce, Vojvođanska liga za žene, Južno–Bačka liga za muškarce, Severno–Bačka liga za muškarce, Sremska liga za muškarce i Banatska liga za muškarce.\nU obaveštenju se navodi da će odluka o broju ekipa koje će se plasirati u viši rang takmičenja biti doneta nakon formiranja super i prvih liga.\nOdluka o eventualnom nastavku Druge lige “Sever” za muškarce i žene biće doneta naknadno o čemu će klubovi biti obavešteni.\nEkipna prvenstva za mlađe uzrasne kategorije biće održana kada uslovi to budu dozvoljavali, napominju iz STSV.\nTakmičenja u svim stonoteniskim ligama prekinuta su polovinom marta zbog proglašenja vanrednog stanja zbog epidemije koronavirusa.\nU Južno-Bačkoj ligi za muškarce ekipa Odžaka je zauzimala prvo mesto u trenutku obustave takmičenja i prema rezultatima izvestan je putnik u viši rang. U istom rangu takmiče se i stonoteniseri Miletića iz Srpskog Miletića koji se nalaze na začelju lige.\nStonoteniserke Miletića su četvrte na tabeli Vojvođanske lige za žene.\nTretiranje krpelja u opštini Odžaci od 11. do 18. juna\nDavaoci krvi pokazuju humanost i u vreme pandemije\nNa današnji dan oštećen most kod Bogojeva u NATO bombardovanju\nIsključenja struje u Ratkovu i Karavukovu\nProjekat izgradnje socijalnih stanova predstavljen primajućoj zajednici u Karavukovu


Brojni primeri nedovoljne zaštite novinara u Srbiji\nPrema oceni Freedom House, Srbija se nalazi među devetnaest zemalja sa najvećim padom slobode medija\nBrojni primeri pokazuju neku vrstu opstrukcije policije ili tužilaštva u predmetima koji se odnose na napade na novinare ili pretnje predstavnicima sedme sile, naveo je predsednik Udruženja novinara Srbije Petar Jeremić na raspravi organizovanoj povodom pola godine od donošenja Sporazuma o poboljšanju bezbednosti novinara potpisanog između tužilaštva, policije i novinarskih udruženja.\nTaj dokument zacrtava usaglašene korake u borbi protiv pritisaka na novinare.\n„Jednostavno dolazimo do situacije da negde policija radi svoj posao, a tužilaštvo ne radi, a negde tužilaštvo radi svoj posao a policija ne radi. A to jasno pokazuje da ovoj državi ne postoji sistem, već postoji zloupotreba sistema i da se radi kako nekom odgovara“, kaže Jeremić.\nPredsednik Nezavisnog udruženja novinara Srbije Slaviša Lekić kaže da o medijskoj situaciji najbolje govori cenzura vesti o napadima na novinare tokom nedavnog polaganja zakletve novog predsednika države Aleksandra Vučića.\n„Novinarima generalno nije dobro u Srbiji. Koliko im nije dobro možda najbolje svedoci činjenica da su dan nakon serije incidenata niko od maltretiranih novinara nije hteo ili smeo da stane pred kamere“, ističe Lekić.\nIzneto je i da je Republičko javno tužilaštvo do marta ove godine evidentiralo svega tri krivične prijave zbog napada na novinare, dok su novinarska udruženja u prvoj polovni godine već su zabeležila četrdeset napada na medijske radnike.\nPrema izvršnom direktoru fondacije Slavko Ćuruvija, Iliru Gašiju, jedna od kočnica bolje saradnje policije i tužilaštva sa jedne strane i novinara sa druge je nepoverenje.\n„Situacija je posebno teška zbog toga, što i među novinarima i u samom društvu postoji jedno ogromno nepoverenje prema institucijama. To je jedno opšte nepoverenje prema sistemu koji je duboko birokratizovan, koji je spor i često nezainteresovan“, ističe Gašić.\nZamenik republičkog javnog tužioca Branko Stamenković se ne slaže sa predstavnicima esnafskih udruženja. On kaže da ima šta da se poboljša u tom mehanizmu, ali se radi na njemu.\n„Republičko javno tužilaštvo je radi implementacije ovog sporazuma odredilo četiri kontakt tačke koje se nalaze u apelacionim javnim tužilaštvima koje kao takve služe za direktan kontakt sa kontakt tačkama novinarskih udruženja. Isto tako, Ministarstvo unutrašnjih poslova odredilo je dvadeset i sedam kontakt tačaka u svim policijskim upravama za hitan kontakt za novinarska udruženja“, ističe on, ipak priznaje da ima problema u saradnji.\nInače, prema oceni međunarodne organizacije Freedom House, Srbija se nalazi među devetnaest zemalja sa najvećim padom slobode medija. To je svrstava u listu delimično slobodnih zemalja po pitanju medija.\nRaspravu o Sporazumu u Novom Sadu organizovali su Nezavisno društvo novinara Vojvodine, Organizacije za evropsku bezbednost i saradnju (OEBS) i Ambasada Australije u Beogradu.


GRADONAČELNIK POSETIO NASELJE KAĆ | Novi Sad\nPočetna stranica › GRADONAČELNIK POSETIO NASELJE KAĆ\nGRADONAČELNIK POSETIO NASELJE KAĆ\nGradonačelnik Novog Sada Miloš Vučević zajedno sa direktorom JP „Zavod za izgradnju grada“ Dejanom Mandićem obišao je naselje Kać u kojem su u toku radovi na sanaciji kolovoza u delu Ulice Slavka Rodića u dužini od oko 300 metara. Postojeći asfaltni kolovoz, koji je u izuzetno lošem stanju, biće presvučen novim slojem asfalta debljine četiri centimetra i izvršiće se nivelacija šahtova. Očekivano je da radovi koji su počeli danas, a koje izvodi JKP „Put“ po nalogu JP „Zavod za izgradnju grada“ budu završeni tokom iduće nedelje. Gradonačelnik je takođe obišao i Petrovdansko naselje, deo Kaća gde ne postoji kanalizacija, a za koji je, Programom uređivanja građevinskog zemljišta za 2016. godinu, predviđena izrada projektno-tehničke dokumentacije.\n- Kada je reč o Kaću u 2016. godini stavili smo akcenat na izradu projektno-tehničke dokumentacije za izgradnju kanalizacije u Petrovdanskom naselju. To je najnoviji deo Kaća koji je od 1997. godine, kada je formiran, uvek bio na marginama. Naselje nije infrastrukturno opremljeno, a 15 godina ne nalazi se u planskim dokumentima Grada. Želeo sam da izvestim žitelje Petrovdanskog naselja da je u toku javna nabavka za izradu projektne dokumentacije, očekujemo otvaranje ponuda 11. aprila, a nakon toga uveren sam da Grad ima mogućnosti i znanja da u 2016. godini izgradi kanalizacionu mrežu u ovom delu Kaća. Zahvalan sam stanovnicima ovog naselja na njihovom razumevanju i podršci, jer su svi dali saglasnost da možemo da uđemo u projektovanje – istakao je gradonačelnik Miloš Vučević.\nOn je takođe rekao da je, kao i u svim prigradskim naseljima, i u ovom naselju aktuelna tema legalizacija, i da je novi Zakon dobra šansa da konačno bude sređena katastarska situacija, ali i popisana sva imovina za potrebe Poreske uprave.\n- Od naplate poreza gradimo kanalizaciju, vrtiće, javnu rasvetu, asfaltiramo ulice i jako je bitno da do kraja ove godine završimo proces legalizacije – rekao je Vučević.\nU protekle tri godine u Kaću su, na osnovu zahteva Mesne zajednice, redovno izvođeni radovi na sanaciji udarnih rupa. Pored toga, izvršena je rekonstrukcija pešačkih staza u Ulici kralja Petra I, a uređen je i parking u centru naselja. Izvršeni su i radovi na asfaltiranju puta do manastira u Kaću, a na toj lokaciji takođe je izgrađeno i javno osvetljenje. U gotovo čitavom naselju Kać izgrađena je kanalizaciona mreža, a investitor tih radova bilo je JKP „Vodovod i kanalizacija“.


Ukropina za SK: Borićemo se za mesto u Ligi šampiona - Sportklub\nUkropina za SK: Borićemo se za mesto u Ligi šampiona\nVesti vaterpolo Autor:Saša Ozmo23. sep. 202014:02 > 14:06\nVaterpolisti Radničkog iz Kragujevca koji su tokom leta napravili respektabilan tim, učestvovaće u kvalifikacijama za Ligu šampiona, a u prvoj od dve faze kvalifikacija, nastojaće da osvoje prvo mesto u grupi sa ekipama OSC Budimpešta, Sintez Kazanj, španske Terase i francuskog Tursina.\nUkoliko Kragujevčani osvoje prvo mesto u grupi, nastavili bi kvalifikacije, a pobednici sve četiri grupe bi se borili za preostala dva mesta u elitnom takmičenju, u kome se, kada su ekipe iz regiona u pitanju, već nalaze Jadran iz Herceg Novog i Jug iz Dubrovnika.\nTokom leta Aleksa Ukropina, reprezentativac Crne Gore, bivši igrač Jadrana iz Herceg Novog i OSC iz Budimpešte, odlučio je da karijeru nastavi upravo u Radničkom iako je u jednom trenutku bio veoma blizu Primorca iz Kotora.\n“Odradili smo mini pripreme sa Jadranom u Herceg Novom i slobodno mogu da kažem da u veoma dobroj formi čekamo početak šampionata Srbije i derbi sa ekipom Šapca. Sezona koja sledi biće veoma neizvesna i uzbudljiva. Šabac, Crvena zvezda, Novi Beograd i Radnički imaju ambiciju i cilj da se bore za trofeje u Srbiji, a iskreno se nadam da ćemo u prilično ujednačenoj konkurenciji uspeti da budemo bolji od pomenutih rivala, da ćemo uspeti da donesemo trofeje u Kragujevac”, naglasio je za Sport Klub Aleksa Ukropina, reprezentativac Crne Gore i nastavio:\n“U međuvremenu smo dobili rivale u kvalifikacijama za Ligu šampiona. Grupa je izuzetno zahtevna i teška, glavni favorit je moj bivši klub OSC iz Budimpešte koji će biti i domaćin kvalifikacionog turnira. Sve ekipe imaju kvalitetne sastave i velike ambicije, ali velike ambicije imamo i mi. Borićemo se do poslednjeg toma snage za mesto u Ligi šampiona, a čelnici kluba zaslužuju zaista čestitke što su uspeli da obezbede neophodna finansijska sredstva, da pored šampionata i Kupa Srbije, učestvujemo i borimo se na evropskoj sceni”.\nU slučaju da Radnički ne prođe dva kruga kvalifikacija za Ligu šampiona, evropsku priču će nastaviti u LEN Evrokupu, ali trenutno niko u Kragujevcu ne razmišlja o tome.\n“Ponavljam još jednom, sa velikim ambicijama ulazimo u sezonu koja počinje za vikend. Sada smo fokusirani na duel sa ekipom Šapca. Idemo od meča do meča, a u svakom želimo pobedu. Tako će biti i tokom kvalifikacija za Ligu šampiona, a iluzorno je trošiti reči koliko bi za klub i grad značilo kada bi uspeli da stignemo do grupne faze elitnog takmičenja, kada bi uspeli da najbolje evropske ekipe dovedemo u Kragujevac”, naglasio je Aleksa Ukropina.\nAleksa Ukropinavaterpolovaterpolo reprezentacija Crne Gore\nSukno: Sjajna odbrana; Radanović: Nismo klonuli duhom


Sretenović napustio Vojvodinu\nB82\t24.11.2008 18:30\nTrener košarkaša Vojvodine Zoran Sretenović podneo je ostavku, potvrđeno je iz novosadskog kluba. Vojvodina je tokom vikenda u duelu sa Bosnom pretrpela osmi uzastonu poraz u NLB ligi, i to u Novom Sadu sa ubedljivih 64:89, a Sretenović se odlučio da napusti klub, iako je prethodno dobio podršku rukovodstva.\n"Smatram da je u duhu sporta i morala bilo vreme da podnesem ostavku, jer ekipa mora na neki način da se trgne posle osam poraza", rekao je Sretenović za 'Sportski žurnal'.\nDosadašnji trener Novosađana dodao je da je na meču sa Bosnom prvi put primetio loš odnos kompletne ekipe prema igri.\n"Ove sezone smo već imali poraza, ali sada sam prvi put bio potpuno nezadovoljan pristupom cele ekipe. Da bi neko za sebe rekao da je igrač, nije dovoljno samo da izađe na teren. Nedopustivo je da odigramo meč bez žara i borbenosti, naročito na svom terenu", rekao je Sretenović.\nVojvodina je još od prvog kola NLB lige, kada je slavila nad Zagrebom u gostima, bez pobede u regionalnom takmičenju i trenutno se nalazi na poslednjem mestu na tabeli, sa učinkom od 1/8.


Nekoliko kompanija pred zatvaranjem: Korona teško pogodila i tekstilnu industriju u BiH | BL Portal\nNekoliko kompanija pred zatvaranjem: Korona teško pogodila i tekstilnu industriju u BiH\n12. Septembra 2020. 12:58\nSituacija izazvana pandemijom korona virusa značajno se odražava i na tekstilnu industriju u Bosni i Hercegovini.\nZbog smanjene proizvodnje i smanjenih narudžbi, generalno stanje u tekstilnoj industriji je jako teško, izjavio je Feni generalni sekretar Udruženja tekstila obuće i kože BiH Amir Međić.\n“Naši kupci su dominanto iz Evropske unije, više od 90 odsto, i praktično kad su njihove aktivnosti smanjene ili zaustavljene onda se to jako odražava na stanje u našoj privredi i u našoj branši”, rekao je on. Međić navodi da je nekoliko kompanija pred zatvaranjem, pošto, uslovno govoreći, vlasnici, menadžeri i poslodavci nisu u poziciji da realno procijene koliko će ovo stanje trajati i da li će doći do poboljšanja i povećanja narudžbi od kupaca iz EU.\nU ovoj situaciji kada su smanjeni poslovi automatski se stanje odražava na finansijsku situaciju jer svi troškovi proizvodnje, radnika, obaveze prema državi i dalje su na poslodavcu, odnosno proizvođaču, ističe Međić.\n“Možemo reći da, ipak, nije bilo velikog otpuštanja radnika. Međutim, ukoliko u ovom i narednom periodu ne dođe do povećanja narudžbi mougće je očekivati smanjenje broja radnika”, navodi on. U firmama u kojima je zaustavljena proizvodnja sigurno je da će doći do otpuštanja.\n-“Naravno da to niko ne želi, ali kompanije tržišno posluju i ovo je odraz te situacije, i moraju se tako ponašati”, ističe Međić i navodi da što se tiče saradnje, odonosno pomoći od stane države, ona je takva kakva jeste, generalno za kompletnu privredu. Mišljenja je da teško koja država finansira privredu, međutim, pomoć ukoliko dođe, dobro je došla.\n“Situacija je generalno teška. Mi se nadamo da će doći do stabilizacije i poboljšanja, jer ako dođe do povećanja privrednih aktivnosti u EU, prije svega u Njemačkoj, Italiji, Austriji, Švajcarskoj, našim tradicinolanim partnerima, očekivati je da će doći do povećanja narudžbi. Međutim, to je dug period tako da kompanije i poslodavci ne mogu da čekaju neograničeno jer nemaju rezervnih sredstava kojima bi mogli da izmiruju troškove”, istaknuo je Međić.\nMišljenja je da je možda jedino riješenje da se jedan period uvede to da se ne plaćaju obaveze prema državi u cilju stabilizacije, ali smatra da će teško doći do takvog sporazuma.\n“Mora se sve učiniti da se kompanije spase, jer ako se to ne učini, onda će doći do zatvaranja”, rekao je Međić.\nTags: BiH, korona, Tekstilna industrija\nUnosan fetiš: Pretvara se da je pas i tako zarađuje vrtoglavu cifru mjesečno VIDEO\nČistija okolina za đake: Sanirana deponija kod osnovne škole u Lazarevu\nLom u kafani! Pijani pretukli ugostitelja, pa prijetili da će zapaliti benzinsku pumpu\n21. Oktobra 2020. 14:45\nZaraza ne dozvoljava normalno disanje! Ovako izgleda posljednji korona presjek za BiH\n21. Oktobra 2020. 14:41\n“Pred ovaj narod izlazimo sa obrazom”: Dodik u Višegrad otišao po još jednu pobjedu\n21. Oktobra 2020. 14:23\nDvanaestogodišnji dječak pao sa mopeda, sa teškim povredama prebačen u bolnicu\n21. Oktobra 2020. 14:19\nDrama u banci! Muškarac naoružan mitraljezom i bombama više od 30 ljudi uzeo za taoce VIDEO\n21. Oktobra 2020. 14:14\nTuga do neba! Preminula djevojčica (13) koju je udario automobil dok se vraćala iz škole\n21. Oktobra 2020. 14:09\nNajviše zaraženih u Banjaluci! Korona potvrđena kod još 268 osoba u Srpskoj, dvoje umrlo\n21. Oktobra 2020. 11:04\nPrivatni vrtići u Banjaluci na rubu egzistencije\n21. Oktobra 2020. 9:41\nNovi lockdown bi sahranio privredu Republike Srpske\n21. Oktobra 2020. 8:27\nNjima nema krize! Broj milijardera u Kini konstantno raste, samo je jedna država ispred njih\n20. Oktobra 2020. 21:40\nStruka upozorava: Bankama prijeti kriza zbog nesolventnih, “zombi” firmi\n20. Oktobra 2020. 18:02\nPovećana prodaja kondoma: Predah od mjera uvedenih zbog pandemije donio dobit Dureksu\n20. Oktobra 2020. 15:08


Fudbal: Učešće na opštinskom takmičenju u fudbaluSavremena gimnazija\nUčešće savremenih gimnazijalaca na opštinskom takmičenju u fudbalu\nOctober 20, 2017 Comments Off on Učešće savremenih gimnazijalaca na opštinskom takmičenju u fudbalu\nFudbalski tim Savremene gimnazije učestvovao je na opštinskom takmičenju, koje je održano u četvrtak, 12. oktobra, u Trećoj beogradskoj gimnaziji. Tim talentovanih savremenih fudbalera je došao do četvrtfinala hrabro se boreći u jakoj konkurenciji srednjih škola sa opštine Vračar.\nSportski izazov koji je ojačao savremeni fudbalski tim\nProfesori fizičkog vaspitanja Stefan Radojičić i Miloš Grubješić pripremali su savremene fudbalere za novi sportski izazov i pružali im podršku u svakom minutu neizvesnih mečeva.\nEkipa koju su činili Sava Pavlović, Pavle Stanić, Bogdan Veličković, David Stojanović, Đorđe Taševski, Jovan Jovanović, Vuk Vuković, Mario Šuntić, Aleksa Cvetković i kapiten Boško Meštrović u četvrtfinalnoj utakmici susrela se sa do sada dobro poznatim rivalom – timom Arhitektonske tehničke škole. Iako su se gimnazijalci hrabro borili i dali sve od sebe, to nije bilo dovoljno za pobedu, pa se takmičenje za njih ovde završilo.\nBrojni izazovi i prilike su tek pred njima, pa savremenim fudbalerima želimo uspeh u daljim takmičenjima i nadamo se da će se prethodna uspešna sezona ponoviti. Navijamo za njih priželjkujući nove medalje i nova slavlja!


Cenovnici – Aerodrom Konstantin Veliki Niš\nNiš 16°C 07:30\nAerodrom Konstantin Veliki Niš > Cenovnici\nCenovnici aerodroma „KONSTANTIN VELIKI“ Niš\nCenovnik aerodromskih usluga zemaljskog opsluživanja ogranak aerodrom “Konstantin Veliki” Niš\nCenovnik reklamnog prostora Aerodromi Srbija d.o.o. aerodrom Konstantin Veliki Niš\nCenovnik usluga cene zakupa, troškova poslovnog prostora i usluga Aerodromi Srbija d.o.o. aerodrom Konstantin Veliki Niš\nCenovnika usluga naknade za usluge centra za prodaju karata Aerodromi Srbija d.o.o. aerodrom Konstantin Veliki Niš\nCenovnika usluga ulazak-upotreba platforme Aerodromi Srbija d.o.o. aerodrom Konstantin Veliki Niš\nCenovnika usluga prevoza putničkim vozilima Aerodromi Srbija d.o.o. aerodrom Konstantin Veliki Niš\nCenovnik usluga štampe identifikacionih kartica Aerodromi Srbija d.o.o. aerodrom Konstantin Veliki Niš\nCenovnik usluga obuke u oblasti obezbeđivanja u vazduhoplovstvu Aerodromi Srbija d.o.o. aerodrom Konstantin Veliki Niš\nCenovnik usluga obuke vatrogasno spasilačke služb Aerodromi Srbija d.o.o. aerodrom Konstantin Veliki Niš\nCenovnik usluga carinskog skladišta motornih vozila Aerodromi Srbija d.o.o. aerodrom Konstantin Veliki Niš\nCenovnika usluga manipulacije i skladištenja robe i pošte Aerodromi Srbija d.o.o. aerodrom Konstantin Veliki Niš\nCenovnika usluga pregleda obezbeđivanja robe Aerodromi Srbija d.o.o. aerodrom Konstantin Veliki Niš\nCenovnik usluga korišćenja robno-carisnkog terminala Aerodromi Srbija d.o.o. aerodrom Konstantin Veliki Niš\nCenovnik usluga merenja na kolskoj vagi Aerodromi Srbija d.o.o. aerodrom Konstantin Veliki Niš\nCenovnik usluga u robno – carinskom skladištu za robu u drumskom prevozu Aerodromi Srbija d.o.o. aerodrom Konstantin Veliki Niš\nCenovnik usluga korišćenja putničkog terminala Aerodromi Srbija d.o.o. aerodrom Konstantin Veliki Niš\nOdluka o outvrdjenoj visini naknade za ustanovljenje prava sluzbenosti na zemljištu Aerodromi Srbija d.o.o. aerodrom Konstantin Veliki Niš


Odigrana predstava „Koštana“ | Palelive.com\nPočetna Novosti Kultura Odigrana predstava „Koštana“\nU okviru 22. međunarodnog festivala malih scena i monodrame, u Kulturnom centru Pale večeras je odigrana predstava „Koštana“ u izvođenju Teatra „Slavija“ iz Beograda.\nPredstava „Koštana“ Teatra „Slavija“ imala je premijeru 24. januara prošle godine i da je do sada izvođena 44 puta.\nDirektor Kulturnog centra Pale Marko Sikima rekao je da se po prvi put dio programa festivala održava i na Palama, i to zahvaljujući Gradu Istočno Sarajevo, koji je, kao pokrovitelj, izdvojio dodatna sredstva za to.\n„Publika na Palama sutra će moći da pogleda predstavu `Dr Feler`, takođe, u izvođenju Teatra `Slavija`, koju režira i u kojoj glumi Dragan Boža Mihajlović“, rekao je Sikima.\nOn je istakao da je jako važno da Međunarodni festival malih scena i monodrame bude propraćen na cijelom području grada Istočno Sarajevo, pa tako i na Palama.\n„Trudićemo se da nastavimo sa ovom praksom i narednih godina ukoliko nam to budu dozvoljavale finansije“, rekao je Sikima.\nGeneralni medijski pokrovitelj je Radio-televizija Republike Srpske, a među medijskim sponzorima je i Novinska agencija Republike Srpske – SRNA.\nPrethodni članakPodrška Turističkoj organizaciji Istočno Sarajevo i OC Jahorina\nNaredni članakNenadu Peroviću potrebno 110.000 KM za transplantaciju bubrega


Tehničko održavanje – MojUpravnik | profesionalno upravljanje zgradama\nTehničko održavanje\tTadeja Leskovar\t2016-10-16T10:46:54+02:00\nTehničko održavanje stambenih zgrada je usluga koja bi trebalo da se podrazumeva u svakom stambenom objektu, a naročito u zgradama starijim od 10 godina. Električne instalacije, sistem vodovodnih i kanalizacionih cevi, mogu da prouzrokuju ogromne troškove i zgradi i pojedincima, ukoliko dodje do kvarova ili pucanja cevi, što je praktično nemoguće predvideti. Kvalitetnom uslugom tehničkog održavanja veliki broj problema i kvarova je moguće sprečiti preventivnim delovanjem, redovnim nedeljnim obilaskom zgrade i njenih pripadajućih sistema. Obilazak zgrade ima jasan cilj, a to je da se pregledaju svi zajednički delovi zgrade, u cilju uočavanja i otklanjanja manjih nedostataka.\nNa primer, obilaskom zgrade tehničko lice koje vrši pregled, inspekcijom zgrade će obuhvatiti izmedju ostalog i pregled pumpe za povišenje pritiska, sa pripadajućim ventilima, koja omogućava adekvatan pritisak pijaće vode u stanovima na višim spratovima. Ukoliko na nekom od ventila primeti blago puštanje vode, odnosno kapanje, intervenisaće tako što će u najkraćem roku izvršiti sanaciju tog kvara, u skladu sa pravilima struke i tehničkim propisima. U suprotnom, to minijaturno curenje vremenom može dovesti do pucanja ventila, izlivanja vode koja je pod stalnim pritiskom, što neizbežno uvodi celu zgradu u vanrednu situaciju prekida snabdevanja vodom i ozbiljne finansijske troškove.\nOvo je samo jedan od primera koliko je značajan udeo tehničkog održavanja u funkcionisanju svake stambene zgrade. Poseban segment tehničkog održavanja je redovno i vanredno održavanje kanalizacionih instalacija. Zagušenjem cevi otpadom i nesavesnim postupanjem pojedinaca, bacanjem krupnih predmeta u toalet šolje, u cevima stvara čep, gde je izlivanje kanalizacije neminovnost, koja je pitanje sata ili minuta. Takve vanredne situacije zahtevaju brzu reakciju službe tehničkog održavanja, koja je opremljena adekvatnim savremenim alatima za rešavanje ovakve vrste problema, 24 sata dnevno.\nTehničko lice takodje vrši proveru rada i funkcionalnost ulaznih vrata zgrade, proveru rada sijalica i njihovu zamenu, prekidača za zajedničku rasvetu i svih ostalih sistema i njihovih delova, koji spadaju u domen tehničkog održavanja. Frekvencija ljudi u svakoj zgradi je velika i uvek postoji mogućnost sitnih kvarova, pucanja stakla ili podnih pločica.\nU zavisnosti od sistema i opreme koji pripadaju Vašoj stambenoj zgradi, u mogućnosti smo da Vam ponudimo obim usluga tehničkog održavanja, u skladu sa Vašim zahtevima i finansijskim mogućnostima.\nZa više informacija kontaktirajte nas na mail adresu office@mojupravnik.rs.